text:
Nos ta den e siman final di Olimpiada Escolar 2014 organisa pa IBiSA, y den diferente disciplina di deporte e weganan final ta tumando lugar. Den Centro Deportivo Libertador Betico Croes na Sta. Cruz, e schoolnan di Enseñansa Avansa cu a clasifica pa final den volleyball mucha muher a enfrenta otro pa mira cua ta e school cu ta titula campeon. E schoolnan cu a pasa pa hunga ta: EPB San Nicolas, Colegio San Nicolas y John Wesley College tambe di San Nicolas. Den e prome wega a enfrenta otro John Wesley College y EPB San Nicolas, cual wega a resulta yen di accion y emocion cu a bay ful 3 set. E prome set tabata 25-20 na fabor di EPB San Nicolaas. Den e di dos set, e hobennan di John Wesley College ta reacciona y ta gana cu e score di 25 pa 23. Den e ultimo set ambos school a duna lo maximo pero tabata EPB San Nicolas ta logra e victoria cu score di 15 pa 12. E di dos wega a bay entre Colegio San Nicolas y John Wesley College, cual wega a bay relativamente rapido. Den dos set sigui e hobennan di Colegio San Nicolas ta logra gana cu score di 25-8 y 25-13, di forma cu nan ta pasa pa hunga e ultimo wega pa e titulo di campeon. Colegio San Nicolas tin varios aña ta logra e titulo di campeon den volleyball mucha muher, tanto durante e campeonato regular di ‘Deporte Escolar’, den e competencia ‘Interinsular’ pero tambe durante ‘Olimpiada Escolar’. E wega decisivo tabata entre e hobennan di EPB San Nicolas y esnan di Colegio San Nicolas. Ambos school a duna un tremendo bataya riba cancha, dunando e wega hopi accion y emocion. Finalmente ta e hobennan di Colegio San Nicolas ta sobresali y ta gana den dos set sigui cu scorenan di 25-16 y 25-12. Cantando di alegria Colegio San Nicolas ta celebra otro victoria y un titulo mas riba nan nomber. Den e competencia di volleyball mucha muher den ‘Olimpiada Escolar 2014’ pa schoolnan di Enseñansa Avansa ta keda na di tres lugar John Wesley College y e hobennan ta ricibi nan medaya y trofeo. Mientras cu na di dos lugar ta finalisa EPB San Nicolas, cu tambe a ricibi nan medaya di plata y nan trofeo como sub-campeon. E titulo di campeon a bay indiscutiblemente pa e hobennan di Colegio San Nicolas cu ta ricibi nan medaya di oro y e trofeo di campeon.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


c: text/html

text:
nicole hoevertsz
-
News
Asamblea General di Comite Olimpico Arubano den un formato nobo
Diasabra ultimo a tuma lugar e Asamblea General di Comite Olimpico Arubano caminda n’e ocasion akiva opta pa tene e…Read More »
-
News
Nicole ta splica e trabounan di St Paulus School
Nicole Hoevertsz, secretaria general di Comite Olimpico Arubano ta duna un splicacion breve riba e trabou nan cu a tuma…Read More »
-
News
St Paulus School cu veld di Baseball5
Veld di Baseball 5 completa na St Paulus School Awe mainta diferente boluntario entre nan maestro nan y miembro di…Read More »
-
News
Nicole ta splica riba e reunion cu Minister di Corsou
Nicole Hoevertsz, vice presidente di IOC ta splica mas encuanto e reunion hunto cu Minister di Corsou.Read More »
-
News
COA a reuni cu Minister Van Heydorn
Comite Olimpico Arubano a sinta hunto cu Minister Van Heydorn di Corsou Awe dialuna a tuma lugar un reunion entre…Read More »
-
News
Nicole Hoevertsz ta na Bejing
Nicole Hoevertsz, vicepresidente di Comite Olimpico Internacional ta na Beijing pa inicio di e Winter Olympics Diabierna awor ta duna…Read More »
-
News
Baseball 5 ta hasi su entrada na Aruba
Awe na oficina di COA, Secretaria General di Comite Olimpico Arubano, Nicole Hoevertsz hunto cu Randolph Oduber, Lyrick Pourier y…Read More »
-
News
Dos projecto nobo di COA
Podcast y demostracion deportivo, dos projecto nobo cu COA a introduci durante e Asamblea General Durante di e Asamblea General…Read More »
-
News
Nicole Hoevertsz despues di reunion serca Formador
Secretaria Genreal di COA, Sra. Nicole Hoevertsz despues di e reunion cu formador a duna su declaracion na prensa.Read More »

robotstxt: allowed

filter: keep


text:
-
Opleidingsniveau
MBO
-
Plaats
-
Gepubliceerd op
Diskripshon di funshon
Pa un kliente nos ta buska un kandidato kwalifiká pa e funshon di Mòntùr.
Funshon
Den e funshona aki bo ta ehekutá e trabounan den departamentu di Garashi. Komo mòntùr bo ta enkargá ku drechamentu i mantenshon di tur tipo di vehíkulo di e kompania.
Tareha:
- Hasi trabou di matenshon i reparashon na materialnan mobil e instalashonnan tékniko di e kompania;
- Tuma desishon riba e sekuensia i e manera di ehekushon die e trabou di mantenshon i reparashon;
- Hasi otro trabounan segun enkargo di supervisornan.
Eksigensia di funshon
Eksigensia:
- MTS téknika di outo, mínimo nivel 3;
- Mekániko/Mòntùr di disel;
- Mínimo 4 aña di eksperensia di trabou den un garashi pa ekipo pisá;
- Reibeweis CDE.
Konosementu i abilidat:
- Konsementu i bista di montahe di outo, motor di disel i gasoline, hidrouliko/neumátiko i elektrisidat;
- Konosementu i abilidat pa apliká e téknikanan;
- Konosementu di direkshon i normanan di seguridat interno di e kompania;
- Abilidat pa lesa skema di trabou


text:
ORANJESTAD, Aruba – Veld di S.V. Caiquetio a ricibi for di Arubaanse Voetbal Bond y Minister di Salud Publico, Cuido di Nos Grandina y Deporte, Dr. Carlos “Alex” Schwengle, algun bombio pa asina por cambia esunnan cu ta kima. E bombionan aki AVB a ricibi for di CONCACAF pa asina nan por yuda e organisacionnan di Aruba.
Un di e problemanan cu e clubnan tin cu ta dispone di luz, ta cu nan tin diferente bombio kima. “Pa cada bombio cu nos ta cambia, ta costa nos hopi placa. Den un combersacionnan cu nos tabatin cu CONCACAF tabata a base di kico nan por yuda nos futbol na Aruba”, Presidente di AVB, Ing. Richard Dijkhoff a expresa. Bombionan ta hunga un rol hopi importante pe clubnan.
CONCACAF a pone disponibel diferente bombio pe clubnan cu tin e necesidad pa cambia e bombionan kima. AVB acerca Minister di Deporte y Minister di Husticia haciendo peticion pa yudansa, unda a pidi e cooperacion di Brandweer pa cambia e luznan. Presidente di AVB ta sumamente orguyoso di por a contribui cu e clubnan.
Directiva di S.V. Caiquetio tabata sumamente contento di a ricibi e bombionan, pasobra nan mes tabata di acerca AVB pa pidi yudansa pa haya bombio nobo. AVB mes ta haci uzo di e veld di Caiquetio pa weganan di Mayor y Junioren. S.V. Caiquetio ta agradecido di e yudansa cu nan a ricibi.
A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina ta situa den Compleho Deportivo Frans Figaroa na Noord.


text:
Socotorowijk – Diadomingo atardi polis ta bay un adres den Socotorowijk, pa un homber cu a bin haci problema cuenta di un auto.
Algun rato despues informacion a drenta cu lo tin un persona herida y un otro cu lo a bira malo door di e problema.
Polis a compronde na e adres cu e persona cu a yega e cas pa haci problema, lo a sali di K.I.A algun dia pasa. E problema lo ta relaciona cu un Ford Mustang cu lo tawata para na e adres akinan, caminda cu e homber aki a yega e cas drenta paden y bay te den camber. Segun e homber aki e Ford Mustang lo ta di dje.
Den cas di hende ela cuminsa altera y aki ta caminda cu e doño lo a bise pa sali pafo, caminda e lo papia cune. Segun e homber, nan lo a horta su Mustang y cambia esaki di color.
Doño di e cas a puntre si e tin e papelnan corespondiente di e auto, paso caminda cu e sa ta su yiu a cumpra esaki for di un persona.
Dado momento e supuesto doño di e Mustang a subi sinta den Pick Up di e doño di e cas y no kier a baha.
Ora cu e doño a bay papia cune y purba bahe ela bringa cu e doño y heride. Mientras esaki ta pasando, e casa di e doño mirando e agresion a cuminsa grita y a bira malo.
Yiu di e doño di e cas, esta esun cu a cumpra e Mustang tambe a wordo ataca.
E yiu a conta polis cu ela cumpra e auto for un persona y e persona ey tambe ta bisa cu ela cumpre for di un otro persona. Pues un confusion total, caminda cu golpi a cay.
Pa evita mas problema, polis a pidi takelwagen y a confisca e auto. Polis splica ambos partido kiko nan mester haci pa resolve e problema aki.


text:
KRALENDIJK — Auke van der Berg a presentá su buki ‘Ikki’s Eiland’ djasabra atardi na Addo’s den presensia di basta hende, ku tabatin oportunidat pa kumpra un òf mas ehemplar. Ben Oleana a fungi komo anfitrion i a konta kon el a topa e outor, kende el a deskribí komo un persona ku ta hopi komprometé ku Boneiru i bonerianonan. Auke van der Berg tin algun aña kaba ta bishitá Boneiru. E ta kana rònt i papia ku hende. Su manera di bisti, ku su guièl, ya kaba ta hala atenshon.
Durante su bishitanan el a papia ku hopi hende. Algun di nan el a entrevistá spesialmente pa su blog riba Internèt. Riba mesun blog aki Auke a pone tambe su mes komentarionan skèrpi den kuadro di e struktura estatal den kua Boneiru ta ku Hulanda desde 10 di òktober 2010. E buki ‘Ikki’s Eiland’, ku ta nòmber tambe di e blog, ta konsistí di entrevista sostené ku diferente habitante di e isla aki. ‘Ikki’s Eiland ta referí Erik (Eki) Arias, kende for di kuminsamentu ta kore rònt ku Auke den su taksi durante su bishitanan na Boneiru. Ben Oleana a konta kon el a topa ku Auke van der Berg i a pon’é den kontakto ku un par di hende ku ta bale la pena kombersá kuné. Despues Auke mes a topa ku mas hende.


text:
Kralendijk- Ningun di e hendenan ku a pasa tèst pa Covid-19 djasabra, a resultá positivo, ku e konsekuensia ku no tin subida den kantidat di kaso total na Boneiru.
Ningun hende a rekuperá tampoko i e kantidat total di kaso aktivo ta keda para na 4.
Ya pa basta simannan no tin niun hende ku ta wòrdu tratá na hospital pa motibu di Covid-19. E sifra di hendenan protehá dor di e bakuna di Pfizer ta keda subi poko poko pero sigur. Awor aki mas ku 75% di e poblashon adulto a risibí por lo menos 1 angua di e bakuna.


text:
Durante biahenan na i den eksterior bo mester ta den posishon di un paaport bálido. Si bo no tin esaki, òf si bo a pèrd’é, bo por pidi, si ta trata di un kaso sumamente eksepshonal i bou di kondishonnan estrikto, un pasaporte di emergensia.
Kondishonnan mará na pasaportenan di emergensia
Ta duna solamente un pasaporte di emergensia si bo ta kumpli ku e siguiente kondishonnan:
- Bo tin nashonalidat hulandes;
- Bo no ta den un situashon pa haña un pasport nashonal ( e pasport normal) na tempu, via e ruta (Kranshi) konvenshonal;
- Bo por proba ku bo no por posponé bo biahe;
- Por determiná bo identidat, nashonalidat i/òf lugá di biba. Pa hasi esaki bo mes mester sòru pa entregá e dokumentonan di prueba.
Dokumentonan di prueba nesesario pa pasaporte di emergensia
Tene en todo kaso kuenta ku por pidi pa e siguiente dokumentonan:
- Bo pasport bieu ku a kaduká;
- Un pasfoto resién saká (no mas bieu ku 3 luna);
- Un prueba di identidat bálido (si bo tin por ehèmpel un reibeweis òf sédula);
- Un sertifikado di nasementu resién i original no mas bieu ku 6 luna (pa muchanan menor i mayor di edat ku nunka antes no a yega di haña un pasport);
- Un dokumento di identidat di mayor(nan) si ta trata di muchanan menor di edat;
- Si esaki ta aplikabel: papelnan di tutela original (si ta trata di muchanan menor di edat);
- Si esaki ta aplikabel: outorisashon ofisial di tur dos mayor den kaso ku tur dos tin e poder di mayor. Si akaso e (nan) ta den eksterior, mester mustra tambe un kopia di e pasport di (e) mayor(nan) ku ta den eksterior);
- Si bo ta biba na Kòrsou: proba ku bo a bai Kranshi/Bentana di Informashon pa traha un sita pa pidi un pasport nashonal nobo;
- Un komprobante ku ta bisa ku bo no por posponé bo biahe;
Si bo a pèrdè bo delaster pasport nashonal, bo mester duna un deklarashon tokante di esaki na Gabinete di Gobernador promé ku por dunabo un pasport di emergensia. Pa esaki bo ta yena e asina yamá ‘Eigen Verklaring Formulier’. Pa medio di e formulario aki bo ta indiká ki dia bo a uza bo pasport pa delaster biaha, na unda etc. Gabinete di Gobernador lo hasi informashon na e instansia ku a dunabo e pasport. No por duna un pasport di emergensia promé ku haña informashon di e instansia. P’esei, tene kuenta ku e echo aki pa durante e prosedura bo no hasi gastunan innesesario (manera bukmentu di pasashinan pa biahenan ku avion).
Un pasaporte di emergencia ta kosta ANG 110,- (tarifa di 2022) na Kabinete di Gobernador.
Tene kuenta ku en prinsipio, e persona pa kende e pasaporte di emergensia ta destiná mes mester ta presente tantu na momento di hasi e petishon komo na momento di tuma e pasaporte di emergensia. Si presentá un kaso di urgensia riba tereno di médiko por hasi un eksepshon.
Atenshon: En prinsipio no ta posibel pa drenta Estádos Unídos ku un pasaporte di emergensia. Pa mas informashon por tuma kontakto ku Konsulado General di Estádos Unídos na Kòrsou na telefon +5999 4613066.


text:
ORANJESTAD – Un di e condicionnan pa Aruba por haya sosten di likides den forma di prestamo di Hulanda, ta pa companianan estatal tambe ta solidario na interes general y haci un recorte den salario y beneficio na analogia di e recorte di 12,6% den sector publico. E recorte pa companianan estatal a tuma lugar den salario y beneficio di e directornan, trahadornan y hunta di supervision, di respectivamente 20%, 12,6% y 20%.
Control di accountant
Pa controla cu e recorte aki a tuma lugar, Minister di Finansa a pidi cada compania estatal paduna un bista di e recorte aplica y raporta esaki apart den nan cuenta anual. Como cu hopicompania tin un retraso den trahamento y/of control di nan cuenta anual pa aña 2020, Minister di Finansa a yega na e palabracion cu e Asociacion di Accountant di Aruba cu un accountant lo traha un raportahe apart, un ‘Agreed-Upon Procedures,’ cu ta duna un bista si e compania a cumpli of no cu e recorte di 12,6%. E raportahe aki a wordo traha y riba 30 di augustus 2021, 22 compania estatal a raporta na Minister di Finansa riba e recorte. Di e 22 companianan estatal, ta na Serlimar so no a tuma lugar ainda e investigacion door di un accountant, debi cu Serlimardoor di su situacion financiero precario y e estado di ‘surseance di betaling’ no por permiti sumes e extra gasto pa un accountant haci e raportahe necesario.
Contribucion na Fondo di FASE
Banda di demostra solidaridad y pa por cumpli cu e condicion pa haya sosten di likides di Hulanda na interes general di Aruba, Gobierno a pidi e companianan estatal pa pasa e fondonanacumula di e recorte pa un cuenta apart di Gobierno na Banco Central pa asina cubri gastonan di FASE. E investigacion di accountant tambe a raporta riba e contribucion aki. Di e 22 companianan estatal, 8 compania a stort e fondo di recorte den e cuenta special di FASE. E otro14 companianan cu no a manda e recorte, mester a presenta un ‘liquiditeitsoverzicht’ di aña 2020 den cual mester comproba cu nan tabata financieremente mal para y na bienestar di e companiano por a cumpli na manda e recorte pa e fondo special di FASE. Esnan cu por y no a cumpli, lo wordo exigi pa cumpli.
Consehonan CAFT
Dia 24 di november CAFT a pidi Gobierno pa recorda e companianan estatal pa nan manda e placa di e recorte pa caha di Gobierno. Mas reciente, dia 29 di november CAFT ta pidi pa mantene e recorte den sector (semi) publico te ora cu Conseho di Minister di Reino dicidi otro.
Recorte den aña 2021
Informacion riba e recorte den companinan estatal den aña 2021, lo sigui asina cu e cuentanananual ta cla of asina cu e informacion necesario di e companianan estatal ta disponibel pa e investigacion di accountant por tuma lugar.


text:
7 di aprel
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
7 di aprel ta e di 97 dia di aña (98 den un schrikkeljaar) riba e kalènder gregoriano. Ta resta 268 dia pa sera e aña.
A sosodé[editá | editá fuente]
- 1928 - E tankero "Chepita" ta explotá den un dòk na Schottegat serca di Otrobanda. Shete persona ta muri.[1]
- 1995 - Na Boneiru i Sint Maarten a tene elekshon pa Konseho Insular. Komo partido mas grandi ta sali na Boneiru Partido Demokrátiko Boneriano (PDB) cu 5 di e 9 asiento i na Sint Maarten Partido Demokrátiko di Sint Maarten cu 5 di 11 asiento. Na e otro islanan konstituyente di Antias Hulandes (Kòrsou, Saba i Sint Eustatius) e elekshon ta tuma luga dia 12 di mei.
A nase[editá | editá fuente]
A fayesé[editá | editá fuente]
A selebrá/konmemorá[editá | editá fuente]
- Pasku grandi na 1602, 1613, 1624, 1697, 1765, 1776, 1822, 1833, 1844, 1901, 1912, 1985, 1996, 2075.
- Dia Mundial di Salú; desde 1948 e fecha aki ta wordo selebra anualmente dor di e paisnan miembro di e Organisashon Mundial di Salú.[2]


text:
Catalogo di Pintura di Indjan riba Baranca ta bay Scol
Fundacion 1403 ta organisa un campaña pa tur scol na Aruba por haya un catalogo di pintura di Indjan riba baranca pa nan biblioteca. Na nomber di cada persona cu cumpra un catalogo den e periodo cuminsando diasabra dia 23 di november te cu diasabra dia 30 di november, Fundacion 1403 lo regala un buki na un scol. E campaña ta inicia cu un ‘pop-up’ di Fundacion 1403 na Baz-Rrr den Centro di Oranjestad diasabra dia 23 di november cuminsando pa 11 or. Cada persona cu cumpra un buki lo haya un sticker cu lo plak den un otro buki cu Fundacion 1403 lo entrega na un scol na nan nomber. Esaki ta un Evento di Partnership Comunitario (‘Community Partnership Event’) den contexto di e Metanan di Desaroyo Sostenibel (‘Sustainable Development Goals’), cual Baz-Rrr ta promove activamente. Coautor di e catalogo, Harold Kelly, kende ta arkeologo di Museo Arqueologico Nacional Aruba y Francisco Croes, e persona na kende e buki ta dedica, lo t’ey pa comparti nan experiencia di traha e catalogo aki y firma buki. E evento na Baz-Rrr lo dura te 5 or. Cu cada compra di e catalogo, den e periodo di 23 pa 30 di november, na Plaza Bookshop, na DeWit & VanDorp na Dakota, na Bruna bookstore y na Museo Arqueologico Nacional Aruba, lo haya un sticker pa pone nomber. Na final di e campaña, Fundacion 1403 lo entrega tur scol un buki pa nan biblioteca y lo publica tur detaye riba su pagina di Facebook. Si tin compania cu ta desea di cumpra mas copia di e buki, nan por tuma contacto cu Fundacion 1403 via nan e pagina di Facebook @fundacion1403, email: fundacion.1403@yahoo.com of bishita e ‘pop-up’ na Baz-Rrr. E catalogo di pintura di Indjan di Aruba ta un proyecto colaborativo entre Fundacion 1403 y Museo Arqueologico Nacional Aruba cu sosten di Prins Bernhard Cultuurfonds Dutch Caribbean, UNOCA, VNO, Gomez & Coffie, FCCA y Grant Thornton. Desde cu a presenta e buki na juli ultimo el a haya masha hopi elogio y ta disponible den librerianan y na Museo Arqueologico Nacional Aruba pa 90 Florin.


text:
Kralendijk- E helikòpter di e Rescue and Coordination Center (RCC) di wardakosta a bin den akshon djasabra anochi, despues ku un mucha hòmber di 18 aña a dal su kabes hopi duru na momentu ku e tabata bula for di baranka na Boca Slagbaai.
Un ambulance no por a yega pa transportá e viktima pa hospital nan un manera seif i rápido. Pesei Polis a pidi asisetensia di Wardakosta.
E helikòpter a buska e mucha hòber heridá i a transportá e viktima pa aeropuerto Flamingo, na unda un ambulans a transport’é pa hospital.
Te ainda no a duna mas informashon tokante e estado di salú di e viktima.


text:
Ichelle Oduber-Simon ta invitabo pa hunto repasa e noticianan mas importante di e dia di awe.
COVID-19 of Coronavirus con cu bo kier yam’e, esey ta e tema di dia un biaha mas na Aruba y internacionalmente …
Bon tardi, ami ta Ichelle Oduber-Simon. Esaki ta loke ba perde awe….
E ta confirma: Cinco caso pasahero abordo di e crucero MS Braemer na Corsou a test positivo pa coronavirus. Ta buscando un forma pa pasaheronan bay nan pais bek
Aruba a nenga entrada di MS Braemer dos biaha pasobra no tin forma pa isola of pone mas di mil pasahero den cuarentena.
Y nos ta sigui cu coronavirus. Organisacion Mundial di Salud a declara COVID-19 oficialmente un Pandemia. Pero tin speransa, si tur hende actua y no sinta warda.
Auto a dal cinco cabrito y carne mata awe na Noord. Nan a crusa caya na careda y auto a dal varios di nan.
Criado di bestia na Savaneta un biaha mas ta perde varios animal. Un cacho preto y otro blanco a bula drenta su cunucu y ataca 11 animal, di cual 7 a muri. Entre nan un carne recien naci.
Tanki di gas di “dive” a explota riba empleado. E cabayero a resulta seriamente herida y cu urgencia a hib’e hospital.
Accidente pisa cu victima pega den auto dilanti Club Arias na Savaneta. Un persona a keda seriamente herida.
Y den un toke mas suave, Pachi y Loloi a yega Aruba pa fiesta di comedia riba dianan 13 y 14 di maart. No perde e tremendo comedia aki.
Te aki nos edicion di Loke B’a Perde Awe….topa mi mañan atardi atrobe den un otro edicion. Corda download e app di 24ora y haya notificacion asina cu tin un noticia di ultimo ora. Nos ta prome den noticia


text:
Sekreto #7: E Muher Cu Konfiansa…
Sekreto #7: E muher ku konfiansa den su mes no ta biba bisando: “Si Mi A….” of “Supone Ku….”! E mundu aki tin jen di hende ku ta sinti na mes bashi of no ta satisfecho pasombra nan a keha henter nan bida largu tokante lokual nan no tin enbes di traha/usa bon lokual nan tin. No biba bou di e tirania di “ si mi a…” of “si mi tabata….”. “Si mi tabata tin…
Sekreto #6: E muher cu konfiansa…
Sekreto #6: E muher ku konfiansa den su mes ta emprendedor (ondernemend)! Tin dos tipo di hende riba e mundu aki: e persona ku ta sinta warda te ora algu sosode. Anto tin e persona ku ta soru pa algu sosode. Tin hende ku di naturalesa nan ta timido i tin hende ku ta juist franko(vrijmoedig), pero si Dios ta para na nos banda nos lo por biba un bida sobrenatural”. Nos tur tin kosnan…
Sekreto #5: E muher cu konfiansa…
Sekreto #5: E muher ku konfiansa den su mes no ta kompará su mes ku otro hende! Si bo ta kompará bo mes konstantemente ku otro hende, e ora ey bo no ta un hende ku konfiansa den su mes. Pa kon bon ku bo ta mustra i pa kuantu talento bo por tin, kon sabi òf eksitoso bo por ta, semper lo tin un hende ku ta mihó. I tardi òf tempran lo bo…
Sekreto #4: E Muher cu konfiansa…
Sekreto #4: E muher ku konfiansa den su mes ta rekupera bek hopi lihe despues di un desepshon(drobek)! Desepshon of drobek no ta un frakaso. Si un hende muher a purba algu i no a logra, esei no kiermen ku e la frakasa. E la frakasa solamente si e no purba mas. Personanan ku ta exitoso tambe a jega di frakasa. Ta mihor bo sinja for di bo foutnan. Kada bes ku bo a hasi…
Sekreto #3: E Muher Ku Konfiansa Den Su Mes Ta Positivo
Konfiansa den bo mes i negativismo no ta bai ku otro. Nan ta manera zeta i awa, nan no ta meskla ku otro. Ser positivo o negativo ta un eskoho ku bo mes ta hasi. Esaki tin di haber ku bo manera di pensa, papia i aktua. Esaki ta kustumbernan ku dor di anjanan a forma bo bida. Hende no ta gusta di ta banda di un hende ku ta negativo i tapesey e eskritor…
Sekreto #2: E Muher Ku Konfiansa Den Su Mes Ta Ninga Di Biba Ku Miedu
Bo no ke biba ku miedu. Esey no kiermen ku bo no por tin miedu. Esey kiermen ku aunke bo tin miedu, bo no ta lagele manda over di bo desishonan o aktonan. Pasombra Beibel ta bisa: pasombra Dios no a duna nos un spiritu di kobardia, pero di poder, amor i dominio propio(2 Tim 1:7). Temor/miedu no ta bini di Dios. Miedu ta un instrumento ku diabel ta usa pa stroba nos di ta…
Sekreto #1 Di E Muher Cu Konfiansa Den Su Mes
Tin muhernan cu konfiansa den nan mes i tin muhernan sin konfiansa den nan mes. I semper tin un motibu pa esaki. Via di e secretonan aki nos ta spera cu bo por ta mas franko i hanja mas konfiansa den bo mes. Sekreto #1: E muher ku hopi konfiansa den su mes: sa ku e ta stima! E muher ku konfiansa den su mes no tin miedu ku ningun hende stimele, pasombra e sa…


text:
Dia 5 di sèptèmber ta dia mundial di dwarslaesie. E dia aki a keda krea pa e organisashonnan di medikonan i sientificonan internashional ku yama ISCoS òf tambe International Spinal Cord Society.
Kada aña riba e dia aki ta pone atenshon na dwarslaesie i e esfuersonan pa krea un mundu mas inklusivo pa personanan ku a haña un dwarslaesie por logra partisipá aktivo den komunidat.
Kada aña ta skohe un tema pa por dirihí tur esfuerso rònt mundu pa trese un mensahe den komunidat. E aña aki e tema di dia mundial di dwarslaesie ta ‘Covid-19 i dwarslaesie: Mantene bo mes salú’.
Personanan ku un dwarslaesie tambe ta kai den e grupo di risiko pa haña sintomanan grave di covid-19. Pesei hygiena ta aun mas importante e temporada aki.
Den kuadro di esaki Fundashon Alton Paas a publiká un video ku algun teps di hygiena spesial pa personanan ku ta usa un ròlstul.
Tin kamindanan di nos ròlstul ku nos ta mishi frekuente. Entro otro:
- E brek
- E sosten di pia
- E man dje ròlstul
- Etc…
Esakinan ta kamindanan ku mester haña un limpiesa regular pa por mantené nos mes safe e temporada aki.
Den e video ta mustra e diferente kamindanan ku nos ta mishi kune regular i ku mester limpia nan pa asina mantene e hygiena di e ròlstul.
Den kuadro di e dia aki tambe Fundashon Alton Paas a hasi algu mas ku koperashon di Alcolado Glacial pa pone algun pòtchi di glacial ku por parti pornada spesial na personanan ku ta usa ròlstul. E pòtchinan aki di glacial tambe ta kontene 70% di alcohòl ku tambe por sirbi pa desinfectá man spesial dor ku tin momentu ta difisil pa yega na handsanitizer.
Pa e persona den ròlstul ku ta interesá pa tuma su pòtchi di glacial, e mester manda un whatsapo pa nos na 5100087 i einan lo haña un persona di fundashon ku por palabra ku ne pa yega na bo pòtchi di glacial gratuito.
E kantidat ta limitá pues nos ke enkurashá esnan ku ta interesá pa tuma kontakto ku nos mesora promé ku nan kaba.
Nos ta konfia ku esaki tambe por sigui yuda nos aki na Kòrsou pa sigui protehá nos mes. Si nos kada un hasi nos parti, sigur nos ta logra vensé.
Pesei kòrda, kuida bo mes pa nos por kuida otro.


text:
Ruben Garcia
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Ruben Luis (Scorpio) Garcia (☆ 30 di oktober 1952 na Aruba - † 3 di november 2022 na Aruba) tabata un DJ, animado, empresario, locutor, presentador y personahe di radio y televishon Arubiano. Ela ocupa un rol significante den radiodifusion y mundo farandulero di Aruba.[1]
Bida[editá | editá fuente]
Ruben Garcia a lanta den bario di Dakota, Oranjestad como e ultimo di nuebe yiu di Panthaleon Garcia y su señora, kendenan tabata di descendencia latino americano. Na 1970, despues di obtene su Mulo-diploma, ela cuminsa su carera na Radio Kelkboom como operador. E aña despues e ta wordo elegi pancho di Carnaval ("Pancho Jockey") i ta cuminsa como discjockey na Surfside (awor Nikki Beach). Na 1975, 1977, 1978 y 1979 e lesadonan di revista Amistad ta saca Garcia como e mihor DJ y animado di Aruba.[2][3][4]
Garcia a cuminsa su caminda den radiodifusion un dia cu e locutor a baha for di estudio. Ela bira conoci pa su bos y estilo di presentacion, cu tabata unico y hopi anima. Su bos tabata wordo uza tambe como branding pa companianan renombra. Den temporada di Carnaval e tabata e motor tras di e jingle anual di Carnaval y e programanan carnavalesco.[5] Como locutor e tabata sucesivamente e figura principal na radioemisora Voz di Aruba AM (desde 1975) , Canal 90FM (desde 1989) y Magic FM (desde 2002), y a fungi ultimo como director di Power FM.[6]
Como persona conoci ela pasa pa fungi como maestro di ceremonia di espectaculonan grandi, manera eleccion di reina di Carnaval, Miss Aruba, festivalnan di canto, calypso y roadmarch y Bon Bini Festival. Durante su carera ela traha hunto cu varios farandulero conoci, manera Yubi Naar, Lenny Denz, Cristina Lampe y Geraldine Mulder. Desde 1981 Garcia tabata promotor/empresario y a trece varios artista di fama internacional pa Aruba, entre nan e grupo UB40 na 1994.[6]
Despues di algun aña di lucha cu su salud y apenas cuater dia despues di cumpli 70 aña Ruben Garcia ta fayece dia 3 di november 2022 den Horacio Oduber Hospital. E tabata casa cu Ana Teresa (Treesje) Marchena y hunto nan tin dos yiu muhe.
Homenahe[editá | editá fuente]
Stichting Maneho di Aruba su Carnaval (SMAC) a dedica e temporada di carnaval 2023 na memoria di Ruben Garcia, considerando e un icono di carnaval di Aruba.[7] E dia despues di su fayecimiento a bautisa e jingle di carnaval 2023 cu tabata su ultimo composicion carnavalesco, cual ela traha durante su hospitalisacion.[8]


text:
ORANJESTAD – Dialuna ultimo otro proyecto grandi y positivo di Gabinete Mike Eman II a inicia. Ta trata di groundbreaking di e rotonde grandi na Cumana, cu ta forma parti di Watty Vos Boulevard. Den e proyecto tin en total 10 rotonde diseña cu lo mester mehora e fluho di trafico di Aruba, cu a crece inmensamente ultimo 25 añanan, pa e parti pabou di brug.
Dunando su importancia na e proyecto di Watty Vos Boulevard tabata presente na e ceremonia di groundbreaking Prome Minister Mike Eman, Minister di Infrastructura Benny Sevinger, Minister di Asuntonan Economico Richard Arends , varios miembro di Parlamento di Aruba y invitadonan.
DOW y su director ing. Marlon Croes ta hopi envolvi den realisacion di WVB via e sistema Private Public Partnership (PPP) y den e caso aki e partner di Gobierno ta Mota-Engil. Antes e proyecto aki tabata conoci como Ringweg 3 y bou di Gabinete Mike Eman II a dicidi di dedica e proyecto na Watty Vos, cu pa hopi aña a traha pa realisa esaki na bienestar di Aruba.
“Tempo cu mi a cuminsa traha na DOW na aña 1989, ya caba tabata papia di Ringweg 3. Na 1995 mi director Jossy Figaroa a pidi pa guia e proyecto aki. Pues nos tin hopi tempo trahando riba e proyecto aki, for di tempo di Domeinbeheer , ora cu a negocia compra di diferente tereno pa haci e ruta liber pa e proyecto. E tabata un caminda largo y cu nos a bin cla cu e ultimo parti na 2014. Esey a permiti nos cuminsa cu e proceso di un destaho via di e sistema di PPP,” Ing. Marlon Croes a splica durante e ceremonia di groundbreaking.
Den transcurso di aña e trafico di Aruba a crece masha hopi. El a splica cu na aña 1995 tabatin alrededor di 25 mil auto, mientras cu awendia ta papia di 77 mil auto, un triplificacion. Ciudadanonan ta haci uzo di nan auto pa bay scol, traha, pero tambe ora di socialisa, loke ta trece filanan largo den trafico di Aruba, practicamente den tur skina di Aruba. E situacion aki a haci necesario un renobacion di e sistema di caretera di Aruba. Den esaki Ringweg 3, awor Watty Vos Boulevard, mester trece un alivio grandi den e congestion di trafico. E ta bay suavisa e trafico riba L.G, Smith Blvd, move e trafico for di Kibaima /Tanki Flip y hibe pa Ringweg 3. Ademas di esaki, tur e trafico cu ta pasa e caminda di Jaburibari, Calabas, Kudawecha y Sabana Liber ta haya oportunidad di uza Watty Vos Blvrd pa yega Playa of area di hotelnan.
Ing Marlon Croes a bisa tambe cu “conhuntamente cu Green Corridor y Watty Vos Blvd, Aruba ta creando un “backbone” grandi den infrastructura di Aruba, unda ta creando un miho accesibilidad for di San Nicolas pa Playa y area di Palm Beach. “Nan ta e proyectonan infrastructural di mas grandi cu Aruba a conoce e ultimo 50 añanan. Pa nos di DOW e ta un reto grandi, pero cu un bon team y bon cooperacion nos ta logra hopi. Esaki ta loke e team a bin ta haciendo e ultimo 7 añanan desde nos a cuminsa uza e sistema di PPP (Private Public Partnership). “


text:
ORANJESTAD – Minister di Turismo y Salud Publico sr. Dangui Oduber ta informa comunidad cu e resultadonan di turismo pa luna di oktober 2022 a drenta. A ser demostra un biaha mas den luna di oktober 2022 cu e cifranan a surpasa e nivelnan di mesun luna di aña 2019.
Den luna di oktober 2022 Aruba a ricibi 83,404 turista via nos aeropuerto. Un cresemento di 5.1% den comparacion cu luna di oktober 2019 unda Aruba a ricibi 79,389 turista. Locual a resalta den e raportahe tambe ta e recuperacion di nos mercado mas importante cu ta Estados Unidos cu a registra un cresemento di 4.7% porciento compara cu oktober di aña 2019, esaki ta representa yegada di 61,156 turista for di USA. Turismo ta sigui recupera, sigui crece y sigui surpasa nivelnan di aña 2019 cual sigur ta excepcional.
Aruba su recuperacion ta bayendo full speed y tur indicador ta mustra cu nos lo bay surpasa 100% di recuperacion den comparacion cu aña 2019 pa final di aña 2022. Aruba ta na di dos puesto mundialmente den e paisnan cu miho recuperacion di su turismo.
Siman pasa AAA a ricibi e noticia cu Aeropuerto Internacional Reina Beatrix a bira e prome aeropuerto na mundo pa ricibi e Green Globe Certification. Esaki ta un di e programanan di certificacion principal pa operacion sostenibel y maneho di biahe y turismo rond di mundo y Aruba mester ta hopi orguyoso pa e logro aki. Tambe e aeroliñanan tin confiansa den Aruba y esaki bo ta mire den e diferente rutanan nobo cu nos tin na diferente pais.
Minister Oduber ta gradici tur e partner nan den turismo cu ta haci cu awe Aruba ta recuperando acceleradamente. Danki na e pueblo cu a demostra di ta uno resiliente, ban sigui demostra nos cordialidad y duna e hospitalidad cu nos ta conoci pe. Turismo ta keda e driver principal di nos economia.


text:
Komparashon preis DI Material di konstrukshon
Durante di e periodo di 4 di novèmber pa 11 di novèmber 2016, Fundashon pa Konsumidó a bishitá 7 diferente hartwer ku ta bende material pa konstrukshon na Kòrsou i a anotá i kompará preisnan den e sektor aki.
Ku e komparashon di preis di material di konstrukshon aki Fundashon pa Konsumidó ke asistí konsumidónan den nan kompra di material pa konstrukshon spesialmente durante di e dianan di fiesta benidero.
Fundashon pa Konsumidó a bishitá e siguiente hartwernan: Kooyman, Gomez Entrerprises, Marchena Hardware, Ferreteria Skèrpènè, Dijtham, Building Depot i Staal Antillen. Na e hartwernan aki a inventarisá preis di 183 tipo di produkto i material pa konstrukshon. A kompará produktonan manera betònmat, betòneizer, kokerprofil, hukeizer, gruf pain, palu, porta, kozein, pipa di pvc, pvc ‘stukken’, pipa di koper, eternit, panchi di dak, plachi di zenk, plachi’ plafòn, multiplèks, betònplèks, pego, jòint kòmpount i fèrf.
Sea alerta i kumpra konsiente
Analisando e komparashon di preis nos por konkluí ku no ta tur material di konstrukshon ta optenibel na tur hartwer. Tambe nos por konkluí ku tin hartwer ku ta skor mihó ku otro den sierto kategoria. Aki nos ta duna algun ehèmpel.
Segun e lista di anotashon di preis, si ta PVC buis òf palu di skaf bèrdè bo mester, Building Depot ta e hartwer ku tin mas di e produktonan aki na un mihó preis. Si bo ta buskando betònmat òf betònijzer, nos ta konsehá pa hasi Staal Antillen un bishita.
Tambe nos a nota ku tin vários produkto ku a subi òf baha di preis durante aña. Por ehèmpel kosein ‘hardhoud’ na Kooyman a kosta aña pasá fl.139.99. E aña aki, na momentu ku Fundashon pa Konsumidó a anotá preis, esaki ta kosta fl.249.99, kual ta un subida di fl.110.00. Na Gomez Enterprises, kosein ‘pitch pine’ tabata kosta aña pasá fl.127.15. E aña aki e ta kosta fl. 90.10, kual ta un bahada di fl. 37.05.
Fundashon pa Konsumidó ke pone énfasis i alabes remarká ku artíkulonan di konstrukshon ta keda importá for di diferente merkado i pais. E echo aki por tin influensia riba kalidat i preis di e diferente artíkulonan. Ta importante pa nos konsumidónan tene esaki bon na kuenta.
Lista di anotashon di preis
Pa fasilidat Fundashon pa Konsumidó a pone e diferente materialnan di konstrukshon den un tabèl, di moda ku kada konsumidó por haña un bista mas amplio di e surtido i preis ku e diferente establesimentunan ta ofresé. Por pidi e lista di anotashon di preis aki tambe via meil: info@fundashonpakonsumido.org òf tuma kontakto ku nos via telefòn 462-6666. Tambe bo por wak e tabèl riba nos wèpsait: www.fundashonpakonsumido.org.
Prijsvergelijking bouw november 2016 (1) final


text:
Publiká riba 14 Novèmber 2022
Willemstad, 14 di Novèmber 2022 – Ayera e delegashon di Kòrsou enkabesá pa Minister Hato di Hustisia a sali pa asina asistí na e Universal Periodic Review (UPR) di e Konseho di Derecho Humano di e Organisashon di Nashonnan Uní (United Nations Human Rights Council). Alabes, komo ku Aruba i Sint Maarten tambe lo ta representá dor di nan Minister di Hustisia aya na Ginebra pa e UPR, e tres paisnan (Kòrsou, Aruba i Sint Maarten) a disidí di organisá un Reunion Hudisial Tripartito na Ginebra mes.
E UPR ta un mekanismo di evaluashon di Nashonnan Uní ku ta tuma lugá kada 4 aña. Durante e UPR e situashon di derecho humano di kada pais miembro di Nashonnan Uní lo keda evaluá. E proseso di UPR ku ta tuma lugá bou di ouspisio di e Konseho di Derecho Humano ta brinda tur pais e oportunidat pa presentá inisiativanan ku a tuma pa drecha e situashon di derecho humano den kada pais. Despues di e presentashon di kada pais, otro paisnan miembro di e organisashon di Nashonnan Uní por reakshoná i por duna rekomendashon unda nan ta mira espasio pa mehorashon.
Pa e UPR, kada pais mester entregá un rapòrt ku ta elaborá riba su propio situashon di derecho humano. Komo ku tin un limitashon pa e kantidat di tópiko ku por abordá den e rapòrt aki, kada pais mester skohe tópikonan relevante, i tambe ta di suma importansha pa indiká progreso di implementashon di kada rekomendashon ku a keda aseptá durante e UPR anterior. Riba dia 15 di novèmber e revishon di Reino Ulandes lo tuma lugá na Ginebra den presensia di Minister di Asuntunan Interior i Relashonnan den Reino i Ministernan di Hustisia di Kòrsou, Aruba i Sint Maarten. Promé ku partisipá na e UPR, Kòrsou, Aruba i Sint Maarten lo tene un reunion hudisial tripartito na Ginebra riba nivel Ministerial. Inisialmente e reunion aki mester a tuma lugá na Sint Maarten na luna di òktober, pero esaki no a tuma luga mas pa motibunan fuera di alkanse di kada pais.
Banda di esaki ta importante pa suprayá ku Minister Hato no solamente lo representá e Ministerio di Hustisia pero tambe e Ministerio di Enseñansa, Siensia, Kultura i Deporte di sr. Heydoorn, Ministerio di Desaroyo Sosial, Labor i Bienestar di sra. Larmonie-Cecilia, Ministerio di Salúbridat Públiko, Medio Ambiente i Naturalesa di sra. Pietersz-Janga.


text:
SEÑOR ta hasi pober òf riku, E ta rebahá i alsa nos atrobe. SEÑOR ta lanta hende débil for di suela i hende pober E ta saka for di monton di sushi, pa pon’é sinta meimei di e grandinan i
Prover 14:2
Es ku biba segun Dios su palabra tin rèspèt di Dios, es ku no hasi loke Dios bisa ta despresi’É. Un siman jena ku Amor di Dios pa bo. Y laga nos ta hende nan ku tin temor y respet
1korin 3:18-19
No gaña boso mes. Si un di boso ta sintié sabí segun norma di e mundu akí, lag’é bira un hende loko segun mundu pa e por bira un sabio di bèrdat! Pasobra pa Dios ta sabiduria di mundu ta
Prov 5:21
Nada no ta keda skondi pa Señor . Tur loke hende hasi E ta pone den balansa . Un tremendo siman pa bo , Dios bendishona bo.


text:
SEÑOR Dios ta bisa: ‘E tempu lo yega ku hende ta sinti hamber, ma no di pan; ku hende tin set, ma no di awa; hamber i set di un palabra for di boka di SEÑOR. Laga nos ban sascia
Prov 16:32
Tene pasenshi ta bal mas ku ser balente , domina bo mes ta bal mas ku konkista siudatnan . Un felis siman pabo Dios sigi bendishona bo .
Huan 10:10-11 .
Un ladron no ta bin hasi nada otro ku hòrta, mata i destruí. Ami a bini pa duna bida, bida na abundansia. Ami ta e bon wardadó; un bon wardadó ta entregá su bida pa su karnénan. Un siman bendishona
Kolo 4:6
Laga boso kòmbersashon ta ameno i ku stansha; sòru pa boso tin un kontesta kla pa ken ku puntra algu! Dios bendishona bo y un felis siman .


text:
Ceramento di SVb su Callcenter
Banco di Seguro Social Aruba SVb ta anuncia cu en conexion cu actividadnan interno, su callcenter pa notifica AO (527-2782) ta cera awe diasabra 25 oktober 2014.
Notificacion di AO (meld ziek) mediante 527-2782 riba e dia aki no ta posibel. Diadomingo 26 di oktober e Callcenter ta habri atrobe na e orario di weekend (7:30 am – 11:30 am), y tur notificacion di AO lo wordo tuma pa e dia anterior.
E sistema di Webportaal di SVb no lo ser afecta pa e ceramento di e callcenter.
Nos ta ofrece nos disculpa pa e inconveniencia aki.
ir. Edwin M. Jacobs
Director


text:
Korsou
Kuepo Polisial Hulanda Karibense ta reakshona den akuerdo ku Ministerio Públiko tokante informashon inkorekto i filtrá di un kaso di lei penal
Ayera, djaweps 17 di novèmber un informashon a wòrdu publiká den media tokante un kaso di lei penal. Kuerpo Polisial Hulanda Karibense a emití e promé komunikado di prensa en konekshon ku e kaso aki. E motibu di e komunikado aki pa aklara e informashon ku ku a publiká den media, kual evidentemente ta basá riba informashon filtrá i a resultá ta parsialmente inkorekto i ta sugestivo.
Den akuerdo ku Ministerio Públiko nos ke duna mas informashon obhetivo tokante e investigashon aki pa medio di e komunikado aki.
E personanan envolví, tin dos outo ku normalmente no sa pone na lòk. Mienstras e doñonan tabata limpia nan outo, nan a enkontrá un pakete ku tabata kontené un supstansia probablemente narkótiko. E investigashon mester determiná esaki ainda. E personanan envolví a informá polis inmediatamente i polis a konfiská e supstansia i mesora a kuminsá un investigashon na e sitio. E departamento di investigashon a kuminsá un investigashon kaminda a disidí den palabrashon ku fiskal di Ministerio Publiko pa tene un entrada hudisial. Durante un entrada hudisial por kolektá prueba, pero tambe e por sirbi komo medio pa libera e personanan envolví di sospecho. A skucha ambos kehadó komo testigu den e kaso aki pasobra na e momentunan aki no tin ningun prueba ku ta señalá ku nan tabata tin konosementu di e pakete den nan outo. Ademas, manera a menshoná previamente, nan ta esnan ku a notifiká polis. E imagen kreá den media ku a duna e personanan envolví un trato diferente for di esun ku otronan ta risibí, ta kompletamente inkorekto.
Naturalmente e investigashon di e origen di e pakete ta andando. Pa e motibu aki no por duna mas informashon tokante e desaroyo di e kaso pa no perhudiká e investigashon.
Desafortunadamente e situashon aki ta demostrá ku informashon delikado di un investigashon penal a filtra pa media. Kuerpo Polisial Hulanda Karibense ke agregá un komentario tokante esaki tambe. Filtrashon di un investigashon ku ta andando ta preokupante i ta afektá e konfiansa den e kuerpo den su totalidat. Esaki ta bai kontra e obligashonan pa lei di tur empleado ku a firma un deklarashon di konfidensialidat. E deber di konfidensialidat ta algu importante riba kual siudadanonan mester por konfia. Konfidensialidat ta eksistí pa sostené un bon investigashon i e interés di siudadanonan. Di e forma aki e filtrashon ta afektá integridat di e kuerpo. Empleadonan ku ta filtra informashon no solamente ta kometé delito, pero tambe ta daña integridat i e aspekto di e kuerpo, suidadanonan, nan koleganan i finalmente nan mes.


text:
Managers di isla
Bonaire
Mahilia Brewster for di 1 november 2021 ta gerente di isla di Mental Health Caribbean na Boneiru. Promé ku esaki e tabata traha komo Director di enfermero na hospital sikiátriko di Surinam.
Por komuniká ku Mahilia via e-mail mahilia.brewster@mentalhealthcaribbean.com òf telefòn (+599) 796-1032.
Sint Eustatius i Saba
Jacco Vaders (1973) a kuminsá su karera den sikiatria na aña 90. El a kuminsá komo enfermero B (B-verpleegkundige) i poko tempu despues el a bira personal di enfermeria sikiátriko sosial. Jacco ta biba for di 2010 den Hulanda Karibense. E promé 3 añanan el a traha na The Mental Health Foundation, nos partner den kadena, na St. Maarten i for di 2013 Jacco ta trahando na Mental Health Caribbean. Na Saba e la traha e promé 3 añanan komo personal senior di enfermeria sikiátriko sosial. Mas resientemente Jacco a bira lider di grupo di sikiatria di mucha i hóben na Boneiru, i for di yüli 2017 e ta gerente di isla tantu di Statia komo Saba.
Por komuniká ku Jacco via e-mail jacco.vaders@mentalhealthcaribbean.com òf telefòn (+599) 7961016.


text:
Koperashon den henter Reino
E Konvenshon di UNESCO pa Salbaguradiá Patrimonio Kultural Intanhibel ta di 2003. Na 2012 Reino Hulandes a ratifiká e konvenshon akí. For di e tempu ei, Aruba, Kòrsou, Sint Maarten, Hulanda i entidat publikonan Boneiru, Saba i Sint Eustatius, ta traha na ehekushon di e konvenshon. Esaki nan ta hasi entre otro ku traha inventario. Na tur isla i na Hulanda, vários shen grupo ta hasi esfuerso máksimo pa salbaguardiá patrimonio kultural intanhibel pa futuro.
Desaroyo di kapasidat
Anteriormente Reino a duna sèn na e Fondo pa Patrimonio Kultural Intanhibel di e Konvenshon di UNESCO akí. Ta trata di e proyekto 'Fortifikashon di e kapasidat di Aruba, Boneiru, Kòrsou, Saba, Sint Maarten, Sint Eustatius i Sürnam pa implementá e Konvenshon pa Salbaguardiá Patrimonio Kultural Intanhibel.
E entrenamentunan a tuma lugá kada aña:
2013: Aruba
2014: Sint Maarten
2015: Kòrsou
2016: Kòrsou
2017: Boneiru
2018: Paramaribo
Durante e enkuentronan akí, a dediká atenshon na vários parti di ehekushon di e Konvenshon, manera elaborashon riba e konvenshon, trahamentu di plan pa salbaguardiá patrimonio, e asina yamá 'inventarisashon salí for di komunidat’, hasi palabrashon kon ta regla asuntunan. Durante e entrenamentunan tabata posibel tambe pa e partisipantenan interkambiá eksperensia i konosementu. Kenniscentrum Immaterieel Erfgoed Nederland (KIEN) tabata presente tambe na tur e enkuentronan.
Komité Karibe Hulandes di ICH – (Intangible Cultural Heritage - Patrimonio Kultural Intanhibel)
E seis islanan ta disidi huntu pa bai traha huntu asina fasilitá interkambio di konosementu i simplifiká kontakto ku otro. For di e manera di kolaborashon akí a lanta na 2016 Komité Karibe Hulandes di ICH.
Den esaki tin representantenan di Aruba, Boneiru, Kòrsou, Saba, Sint Maarten i Sint Eustatius. E koperashon ku Hulanda i Sürnam ta bon, regularmente tin konsulta ku otro.
Kon sigui awor?
Na 2018 Richenel Ansano, sekretario di Dutch Caribbean ICH Committee, a investigá kon tabata pará ku ehekushon di e Konvenshon di UNESCO di 2003 na e anterior Antia Hulandes. E investigashon tabata riba enkargo di Kenniscentrum Immaterieel Erfgoed Nederland.
A konkluí e investigashon akí ku un relato ku rekomendashon. Un di e rekomendashonnan tabata ku e seis islanan lo a sera un konbenio ku otro tokante koperashon. I tambe ku e kuater paisnan den Reino (Aruba, Kòrsou, Hulanda i Sint Maarten) lo traha un kontrato asina tambe ku otro. Tópiko di e konbenio tabata kon sigui ku ehekushon di e Konvenshon di UNESCO di 2003. 8 di febrüari 2019 a pone e promé paso pa esaki ora ku ministernan di e kuater paisnan a firma un deklarashon pa plannan ku nan tabatin.


text:
KRALENDIJK – Den Konsulta Sektorial entre e negoshadó di dunadó di trabou di Ministerio di Asuntu Interno i Relashon den Reino (BZK) i e vários sindikatonan, a palabrá riba djaweps 31 di òktober ku e ‘bono’ di fin di aña pa e empleadonan públiko di Rijksdienst Caribisch Nederland (RCN) lo bira un 13º luna (‘13e maand’). Esaki tabata un deseo importante di e sindikatonan.
E logro aki lo konta pa tur trahadó di RCN, esta Rijksdienst Caribisch Nederland. Tantu pa esnan ku ta miembro di e sindikatonan komo esnan ku no ta miembro. Ta spera ku e logro aki por insentivá esnan ku no ta miembro ainda pa afiliá nan mes i demonstrá solidaridat pa ku esnan ku pa años ta paga kontribushon pa asina nan tin un representashon serka dunadó di trabou. Ora abo ku no ta miembro tambe kobra e “dertiende maand” sa ku esaki ta resultado di esfuerso di e lidernan sindikal sostené pa tur esnan ku ta miembro di e sindikatonan. USIBO sa ku tin mas desaroyo na kaminda pa loke ta trata derechonan di trahadónan na RCN, pero tambe pa esnan di OLB i e otro institutonan ku ta “trendvolgers”. Serka esakinan tambe e logro aki lo konta pa tantu miembro komo no miembro.


text:
Den presencia di algun miembro di parlamento, Minister di Turismo, Hunta di Supervision di A.T.A., CEO di A.T.A., CEO di APA, CEO di AHATA, ekipo di A.T.A. y socionan di industria crucero, a efectua otro edicion di ‘Cruise Symposium’ riba Dia Mundial di Turismo den ballroom di Aruba Marriott Resort & Stellaris Casino. Touch of Steel a ricibi tur participante cu musica di steelpan. Minister Oduber, CEO di A.T.A. y CEO di APA a hiba palabra na esan presente, sigui pa un presentacion di ‘Aquila Center for Cruise Excellence’, un socio di A.T.A. den e industria crucero.
Ronella Croes, a papia di strategia y proyectonan pa turismo en general y despues a enfoca riba e industria crucero. Mester bisa cu pa e industria aki e crisis a trece cu n’e su mesun set di desafiio y e industria aki a rekiri un tempo adicional pa re-inventa su mes prome cu cuminsa di nobo. A pasa casi 15 luna entre e momento cu e ultimo crucero cu a sali na maart 2020 te na e yegada di e prome crucero cu pasahero na juni 2021. Ta mira cu e cantidad di pasahero riba e cruceronan ta subiendo tambe, pues un recuperacion den cantidad di pasahero ta evidente.
E cantidad di crucero cu a yega nos puerto den zomer tabata menos cu na 2019, sinembargo, Allure of the Seas, a yuda recupera cantidad di bishitante den zomer substancialmente. A realisa hopi esfuerso durante varios aña pa nos waf ta cla p’asina ricibi barco crucero di e ‘Oasis Class’, pero ta remarcabel cu ta durante un aña di pandemia nos tabatin e oportunidad di ricibi Allure of the Seas, nos prome barco di ’Oasis Class’, na mei di e aña aki. Ta trata aki di e cruceronan mas grandi na mundo. Esaki sin duda ta un tremendo “show case” pa demostra e confiansa cu e industria tin den e ‘marca’ y alabes e balor cu tin p’e ‘marca’ aki cu yama Aruba. E balor p’e marca aki tambe ta destaca, si considera e echo cu Aruba ta competi di cerca cu no solamente mas destinacion sino tambe cu e islanan priva di algun di e lineanan crucero den termino di atraccion y satisfaccion. Maske cu ainda ta bou di e cifranan di 2019, e recuperacion ta rib’e bon caminda, cu un recuperacion premira na 80% pa 2022 y entre 90% y 100% pa 2023.
E impacto economico di turismo crucero ta algo cu Aruba Tourism Authority, Aruba Ports Authority y Ministerio di Turismo ta midi periodicamente. Pa loke ta trata e proyeccion pa aña 2023, ta premira cu e lo surpasa esun di 2019. Un estudio recien, realisa pa e University of Central Florida pa A.T.A, a descubri cu un aumento di 1% den ganashi pa turismo ta conduci na un aumento di 0.6% den e nominal GDP. Pues ta esencial pa ofrece experiencia nobo como tambe productonan si nos kier sigui supera e expectativanan di nos bishitantenan y na mes momento aumenta nan gasto riba nos isla.
A.T.A. lo sigui enfoca den e oferta di producto y a traves di e programanan educativo ta spera pa stimula tambe e proveedornan di actividad y atraccion local pa nan por traha mas hunto y presenta experiencia unico y nobo. Di banda di A.T.A. lo sigui traha riba proyectonan manera e Seroe Colorado Master Plan, e set up trails pa mountain bike, como tambe e area di Bushiri cu tambe lo ricibi e atencion necesario.
Un otro proyecto importante pa A.T.A. ta e Aruba Signature Experiences. Recientemente a anuncia e di dos rond di Aruba Signature Experiences y e participantenan por registra prome cu dia 5 di october.
“Nos tin hopi oportunidad pa fortalece nos industria di crucero, a traves di nos asociacionnan cu partnership cu interes internacional manera FCCA (organisacion di crucero) y liñanan di crucero individual, pero loke ta mas importante, cu stakeholders local manera Ministerio di Turismo, A.P.A., operadornan turistico, taxi, Cuerpo Policial Aruba, Departamento di Tranporte Publico (DTP) y tur e demas empresanan cu ta parti di e industria aki”, di acuerdo cu Ronella Croes.


text:
Mack ta mira accion den RSX
Deporte di Vela a continua na Puerto Velero
E deporte di Vela a continua awe na Puerto Velero. Mack van den Eerenbeemt so a mira accion awe den RSX. Desde inicio di e competencia nan, e biento y lama tabata na fabor di nos atleta, mirando cu e ta custuma cu e tipo di condicion nan aki. Awe den su dos careda nan, a logra e prome y segundo lugar respectivamente. Cu ta lag’e posiciona na prome lugar den su categoria.
Manjan un biaha mas lo tin competencia di Vela, cual ambos atleta den e disciplina aki cu ta Philipine van Aanholt y como tambe Mack van den Eerenbeemt lo mira accion. Keda pendiente pa mas informacion pa cu nos atleta nan aki na Barranquilla, Colombia.


text:
ORANJESTAD,Aruba
Comunicado Di Prensa
Diasabra anochi den presencia di miembronan di SMAC y di Cuerpo Policial, Minister Maduro di Cultura a sende e flambeu di Parada di Flambeu (Fakkel) pa asina duna inicio na Aruba su Carnaval 66.
E mandatario ta desea tur grupo y participante hopi exito den e temporada di Carnaval 66 y ta desea pa tur hende por goza sanamente. Minister Maduro ta gradici tur esnan cu ta haci e celebracion grandi aki di nos Cultura posibel y ta manda un palabra di gratitud y forza specialmente na SMAC, Cuerpo Policial, Ambulance, Rode Kruis, Serlimar, DOW, cosedonan, estilistanan, boluntarionan y tur otro persona cu nan trabou y esfuerso ta yuda engrandece nos Carnaval.
Aruba su Carnaval ta e exposicion Cultural mas grandi di nos Pais, un temporada di gozo pa Pueblo y tambe un temporada pa mustra nos bishitantenan con nos Pueblo ta celebra y biba nos cultura. Minister Maduro ta haci un apelacion pa nos comportacion civico sin exceso innecesario y cu atencion special na nos muchanan y hobennan durante e celebracion cultural aki cu ta wordo biba tambe pa nos bishitantenan. Ban hunto biba nos cultura y laga un bunita recuerdo di e celebracion di Aruba su Carnaval 66.


text:
ORANJESATD: Dialuna 17 di januari Minister Endy Croes a reuni cu Crisis Team pa haci peticion y pa consulta riba e posibilidad pa deporte por haya permiso pa publico por yega bek den tribuna pa wak wega. Asina mayornan por apoya y sostene nan yiunan alabes por mira nan practica nan deporte faborito den stadion.
Minister Endy Croes a sigui bisa cu a duna un splicacion amplio di e diferencia entre deporte organisa cu ta cay bou di federacionnan y deporte ‘bush league’. Basa riba un bon reunion Crisis Team a primiti cu nan lo trece apertura pa fanaticadanan por drenta stadion. E intermediacion di e mandatario di deporte a duna su fruta, ya cu diabierna atardi a anuncia algun cambio relaciona cu medidanan di Covid -19. Un di e cambionan tabata cu eventonan deportivo ta permiti pa 90 hende paden y 150 hende pafo. Pa finalisa e mandatario di deporte a expresa cu aki dos siman lo revisa esaki si por habri e stadionnan completo.


text:
Korsou
Wardakosta ta detene boto ku trinta persona indokumenta na bordo
Ayera nochi Wardakosta a detektá un boto sospechoso ku tabata nabegá den
direkshon di Kòrsou. E boto, un tipo di boto yamá yola tabata nabegando di parti sùit den direkshon di Kòrsou. E Sentro di Operashon Marítimo di Wardakosta mes ora despues di e detekshon aki, a dirigí un Metal Shark na e sitio kaminda e boto tabata. Na bordo di e boto sospechoso e agentenan di Wardakosta a enkontrá un grupo di indokumentado i un kacho. E boto i e personanan a keda hibá na e pir di Wardakosta na Parera, despues esnan indokumentá a keda entregá na Kuerpo Polisial di Kòrsou.
En total 30 persona ku nashonalidat Venezolano, di kua 10 dama i 20 hòmber inkluso un menor di edat, a keda detené riba e boto. E kacho a ser entregá na Veterinaire Dienst di Kòrsou.
Wardakosta lo keda intensivá su kontròlnan riba laman. E kontròlnan aki ta dirigí riba protehá i vigilá e fronteranan kontra transporte ilegal di droga, migrashon ilegal, trafikashon di hende i kontrabanda di arma. Pa por protehé nos awanan teritorial i kostanan na un forma optimal nos ta pidi yudansa di siudadanonan. Komo siudadano alerta bo por informá Wardakosta na momentu di detektá un situashon sospechoso òf peligroso riba laman. Wardakosta ta asesibel di dia i anochi via e number 913 of via whatsapp 510 0913.


text:
Expresident interino di e pais, Jeanine Añez, a keda deteni na un operativo encabesa pa e comandante general di e polis di Bolivia, Jhonny Aguilera, abou di acusacion di sedicion, terorismo y conpiracion.
El a produci despues di aprehension di ex-minister transitorionan Alvaro Coimbra, di Husticia y Alvaro Rodrigo Guzman, di energia y cu lo emiti orden di captura tambe pa otro ex-miembronan di ese gobierno.
Tras di un audencia virtual, husticia di Bolivia a dicidi pa manda e ex-presidente manera nan ex-minister na prison preventivo durante cuatro luna, despues di fiscal lo solicita pa riesgo di fuga.
Añez a keda traslada abou di medidanan fuerte di siguridad, den prison Centro di Orientacion Femenino di Obra, mientras nan ex minister Guzman y Coimbra a keda hiba na e prison di San Pedro.
Caso di Golpe de estado
E minister di gobierno, Eduardo del Castillo, a bisa cu ministerio publico a emiti un orden aprehension contra di Añez ‘pa e caso di golpe estado na nos pais’.
Segun a splica Del Castillo, investigacion contra Añez y e ministernan a cuminsa y lo sigui e proceso. Autoridad tambe a emiti orden di detencion na exminister interino di presidencia, Yerko Nuñez, gobierno interior transitorio, Arturo Morillo y di defensa Luis Fernando Lopez. E dos ultimo no ta den e pais.
E gobierno socialista, a regresa na poder na october di aña pasa, ta acusa e gobierno di Añez y ex lider policial y militar di derroca Evo Morales na 2019, un supuesto asonado.
Añez a asumi poder pa fin di 2019 despues di crisis profundo despues di eleccion di 20 october cu a hiba na e dimision di Evo Morales. E renuncia di Morales a produci den protesta violentio y acusacion di fraude.
Despues di cu e comandante di forsa arma di Bolivia, general Williams Kaliman, a sugeri e mandatario pa duna un stap pa stop cu e blokeo di e crisis politico.
E teoria di golpe di estado, cu ta defende e oficialismo di Bolivia, tabata señala un levantamento social provoca pa e presunto fraude electoral caminda Morales lo pretende di keda na poder pa un di cuatro biaha consecutivo.
Añez tabata den poder te cu fin di 2020, ora cu partido socialista MAS di Evo Morales a arasa den eleccion di october cu e president Luis Arce.
“Nos no ta realisando ningun tipo di persecucion politico, e proceso aki ta inicia na un pais caminda e gestion di 2020″, asiun a splica e minister di gobierno. E gobierno no ta persigui ningun hende, locual ta haciendo cu ta existi husticia den nos pais”, el a manifesta.
Tras detencion, e exmandataria a dirigi carta na organisacion di estadonan americano (OEA) y delegacion di Union Europeo na Bolivia na unda ta pidi presencia di un mision di observacion pa asina evalua di manera obhetivo su aresto y otro dos minister.
E gobierno interino di Añez a supone un enorme birada cu e politica di MAS y abou di nan gobierno di fiscal tambe a emiti un orden di aprehension contra Morales por sedicion y terorismo.
Na mesun tempo, otro persona lo manifesta nan sosten na e ex-president pa protesta na diferente punto di e pais. E alto comisario di Nacionnan Uni pa derecho humano na Bolivia (OACNUDH), pa nan parti a pidi huicio ‘husto, independiente y imparcial’ y cu ta salbaguardia e debido proceso.


text:
E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Derecho of Derechi (na Corsou/Boneiro) ta un sistema di regla crea y aplica door di un institucion gubernamental of social pa regula comportacion, cual su definicion exacto ta suheto di debate continuo. E ta wordo describi tin biaha como ciencia y tin biaha como arte di husticia. E ta un situacion caminda e accion humano por wordo stroba of afecta y pa otro por wordo manteni, crea of restaura. Regla legal ta contribui na establecimento, mantenemento y restauracion di e estado di derecho den sociedad (orden legal). Actualmente derecho ta referi na un sistema di regla caminda e sociedad ta wordo ordena (ordo pa ley of ordenansa). Den ley ta poni kico bo mag y no mag di haci. Tambe ta para na ki manera bo tin cu hacie. Algun regla legal ta skirbi den e ley. Derecho ta contene semper un fuente legal. Derecho por wordo subdividi den diferente disciplina, asina yama rama di derecho. Cada rama di derecho ta forma un componente di estudio independiente cu coherencia mutuo den un estudio di derecho na un universidad of un hogeschool.
Derecho ta duna diferente manera forma na politica, economia, historia y sociedad y ta sirbi como mediador den relacion di hende.
Sistema legal ta varia entre pais y nan diferencia ta wordo analisa (den un estudio of un investigacion) den derecho comparativo. Den area legal civil un legislado of un otro organo central ta codifica y consolida un ley. Den e sistema di "common law" (derecho Ingles) un hues ta establece hurisprudencia fiho pa medio di precedente, aunke esaki por wordo anula pa un corte superior of pa e poder legislativo.. Historicamente ley religioso a influencia asunto secular y ainda ta wordo uza den algun sociedad religioso. Den diferente pais, manera Iran y Arabia Saudita, ta uza e ley di Sharia a base di e principionan Islamico como sistema legal primario.E alcance di derecho por wordo dividi den dos dominio. Derecho publico ta trata asunto di gobierno y sociedad incluyendo derecho constitucional, administrativo y penal. Derecho priva (civil) ta trata disputa legal entre individuo y/of organisacion den area manera contract, propiedad, acto ilicito y derecho di empresa. E distincion aki ta mas pronuncia den paisnan a base derecho civil, specialmente esnan cu tin un sistema separa di corte administrativo; contrario na esey e abismo entre derecho publico y derecho priva ta menos den huridiccion a base di "common law".Derecho ta brinda un fuente di investigacion cientifico di historia legal, filosofia legal, analisis economico legal y sociologia legal. Derecho tambe ta planta cuestion importante y compleho relaciona cu igualidad, ekidad y husticia.


text:
- Bebe 7-8 glas di awa pa dia. Un persona su curpa ta consisti di mas of menos 70% di awa p’esey awa ta hopi importante pa nos salud. Awa ta tene nos cel y tehidonan hidrata, e ta esencial pa mantene nos temperatura y necesario pa hopi proceso den nos curpa. Sin suficiente awa nos curpa no por funciona optimalmente, nos salud ta bay atras. Ora un curpa ta deshidrata nos organonan ta traha cu deficiencia. Falta di bebe suficiente awa por duna nos dolor of biramento di cabes, boca, lip y wowo seco, sinti cansancio, hopi sed y hasta por yega na orina mucho tiki y of urina tin un color scur y ta hole sterki.
- Come berdura varia den tur cuminda tur dia. Berdura ta contene un gran cantidad di vitamina, mineral y antioxidante necesario pa mantencion di nos salud. Banda di esaki e ta contene fibra cu ta yuda tene nos tripa activo. Percura pa bo come por lo menos 2 cup di berdura pa dia. Mas bo varia den sorto y color mas beneficioso e ta pa bo salud.
- Come 2 fruta diferente pa dia. Mescos cu berdura, fruta tambe ta contene un cantidad halto di vitamina, mineral y antioxidante cu ta necesario pa un bon salud y pa boost e sistema di defensa. Banda di esaki fruta ta smaak bon y no ta contene vet ni colesterol. Come fruta local y segun temporada. Shimarucu y druif di lama ta den temporada, probecha!!!
- Come grano completo, bonchi, noot y simia. Tur e productonan aki ta contene antioxidante y micronutriente cu ta hopi importante pa un sistema inmunologico fuerte. Scohe pa pan volkoren na lugar di pan blanco, agrega bonchi na bo aros, salada, sopi of stoba, uza noot y simia mas biaha pa snack of riba bo salada. Asina bo ta sigura bo mes cu bo curpa ta haya e nutrientenan cu e productonan aki ta contene.
- Come pisca 2x pa siman. Pisca ta contene vitaminda D, selenium y algun amino acido necesario pa un bon salud y defensa. Prepara un dushi tayo di mochi pisca gesmoor, acompaña cu pampuna herbi y su pan bati traha di hariña integral.
- Evita productonan procesa cu hopi sucu, salo y vet. Productonan hopi procesa no ta agrega nada bon na nos salud, aki ta referi mas tanto na productonan den bleki, boter y of paki (cla pa come). Door di procesa nan asina hopi, parti di e nutrientenan importante ta bay perdi, pa drecha smaak fabricante ta agrega sucu, salo y/of vet(satura) na e producto. Sucu dimas ta bira vet den nos sistema, mucho vet por haci cu nos colesterol den sanger ta subi. E productonan aki ta haci mas malo cu bon. Vet satura ta conoci pa pega den ader y causa ataca di curason of celebro. Pa por boost bo defensa evita di come mucho productonan procesa.
Abo sa con pa Boost bo Defensa?
Minister di Turismo, Salud Publico y Deporte, Departamento di Salud Publico conhuntamente cu Plataforma Promocion di Salud a lansa e campaña “Boost bo defensa”. E obhetivo principal di e campaña aki ta pa duna nos comunidad informacion con pa mantene curpa y mente saludabel den e pandemia aki di COVID-19. Ta importante pa cada un di nos sa kico pa haci pa subi nos defensa. Nos curpa su defensa ta na encargo di nos sistema inmunologico, aki ta caminda cu e curpa ta defende su mes contra tur micro-organismo cu drenta nos curpa y cu por haci nos daño. Den e prome siman di e campaña DVG, IBiSA y Plataforma Promocion di Salud lo enfoca riba e topico come saludabel e base pa un bon Boost di nos sistema inmunologico. Un bon nutricion ta duna e curpa un bon balans di antioxidante, micronutriente y otro componentenan cu ta fortalece e sistema inmunologico. Si nos faya den nos forma di come, nos curpa bor bira victima mas liher di micro-organismonan cu por haci nos malo. Nutrientenan den nos cuminda cu ta yuda nos boost nos sistema inmunologico ta: Antioxidante manera Vitamina E cu bo ta haya den noot, simia, azeta vegetal, grano completo, berdura berde y fruta. Vitamina C den por ehempel fruta citrico, berdura tipo kol, spinazie y tomati. Caretoniden den fruta y berdura color oranje, geel, cora y berde. Vitamina D den pisca y webo. Tambe diferente micronutriente manera por ehempel selenium den pisca, noot, grano completo y productonan di lechi. Magnesium den grano completo, berdura y noot. Boost bo defensa door di come saludabel ta enfatisa riba 6 punto importante:


text:
Un marca di bikini na Merca a wordo acusa di edita e potretnan di nan propio modelonan, incluyendo Lucciana Beynon. Lucciana ta yiu di e multimillionario Travers Beynon y e beyesa venezolano, Ninibeth Leal (Miss World 1991), cu a haci su debut riba e catwalk pa OMG Swimwear na Miami na juli. E potretnan cu a wordo saca pa e fotografo di Getty Images ta mustra full diferente, cu e potretnan cu a wordo publica riba e Instagram di OMG Swimwear.
E potretnan a ricibi hopi critica diaranson ora e account popular riba Instagram, Celebface, a compara e potretnan retoca publica door di OMG Swimwear, cu e potretnan original di Getty Images. Riba e potretnan edita, ta notabel cu Lucciana tin e caracteristicanan mas fini, tambe nan a hisa su wenkbrouwnan y haci forma di su cara for di cachete te na e horeanan mas defini. Riba un di e potretnan por wak tambe cu nan a edita e forma di Lucciana su curpa, unda ta nota cu su cintura ta mas fini. Tambe e tabata mustra mas broncea cu su cuero edita cu un ‘airbrushed’ look.
E otro modelonan riba e runway tambe a ricibi e mesun tratamento di photoshop riba OMG Swimwear su Instagram, incluyendo modelo manera Karina Ramos, Aline Bernardes y Antje Utgaard. E siguidonan riba Instagram a critica e potretnan edita, bisando cu e decision cu OMG Swimwear a tuma pa photoshop e hende muhernan aki geneticamente bendiciona ta ‘un insulto’.


text: KRALENDIJK — Radio Live 99.9 FM awe mainta a risibí yamada di Tim Nesselrodt, direktor di Boto Blanku Marine Servives. E direktor a konta ku awe mardugá un òf mas persona a hasi intento pa drenta den e negoshi. “Nos a sali ayera tardi i tur kos tabata bon. Tin un glas pa hende por tuma nota kiko nos tin pa ofresé den e tienda. E glas ta super fuerte loke ta notabel ku antisosialnan a intentá pa kibr’é, i no a logra nan meta pa drenta e negoshi,”Nesselrodt a konta. El a menshoná ku e ta kontentu ku presensia di polis pa tuma nota di e situashon, pasobra no ta tur bia nan ta duna atenshon, e direktor di Boto Blanku Marine Services a konta Radio Live 99.9FM. Riba potrèt kon a destruí glas di e porta ku intenshon pa drenta i hòrta den e negoshi.


text:
Programa di aritmétika Tur Ta Konta ta selebrá promé lustro / Rekenprogramma Tur Ta Konta viert eerste lustrum
Programa di aritmétika Tur Ta Konta ta selebrá promé lustro
Willemstad – Pa di sinku aña siguí Fundashon Tur Ta Konta ta aktivo den enseñansa di fundeshi. E trayekto akí spesialmente desaroyá i adaptá ta dependé di sostén di un ret di tutor ku ta sòru pa guia personal di aritmétika i matemátika un ora pa siman na un alumno di grupo 6, 7 i 8 ku keda asigná na un tutor. E aña akí e kantidat di skol ku ta partisipá ta 15 i e kantidat di alumno ta kasi 200. Djarason 25 di sèptèmber Tur Ta Konta ta selebrá su promé lustro ku tur ku a hasi e promé sinku añanan posibel i tur ku lo sigui yuda desaroyá e konsepto den e añanan benidero.
Algun di e momentunan inolvidabel durante añanan ta 4 edishon di ‘Kues Tur Ta Konta’, 3 simposio ku orador internashonal, 9 anochi di informashon pa mayor ku ke por guia nan yu ku aritmétika i matemátika i varios otro aktividat. Ademas, Fundashon Tur Ta Konta a haña diferente rekonosementu den su promé 5 añanan di eksistensia. E fundashon ya a gana e Social Innovation Award di CITI i e Charlie Gomes Casseres Award. Banda di esaki, resientemente e fundashon a keda nominá pa e premio Appeltje van Oranje di Kas Real. Pero e premio di mas grandi ta keda e desaroyo di e alumnonan ku risibí e èkstra ora pa siman na tutoria durante un aña eskolar, fasilitá gratuitamente pa boluntarionan den nos komunidat ku ta para kla pa duna un man i kada skol, dosente, mayor i otro personanan envolví ku ta hasi e programa akí un éksito pa nos muchanan.
Direktiva di Fundashon Tur Ta Konta ta mashá gradesido pa e estrecho kolaborashon risibí di tur direktiva di skol, skol, kabes di skol, dosente, mayor, alumno, tutor i tur otro persona ku ta partisipá i aportá na e totalidat. E proyekto sosial komunitario akí a sòru pa desaroyo, logro i lasonan impreshonante den kurso di e añanan pa alumnonan ku pasa den e programa akí. Durante e aña lo komuniká e plannan pendiente pa e aña di fiesta akí. Tin diferente skol ku tambe ke por ofresé e forma di guia di aritmétika i matemátika akí na nan alumnonan. P’esei Fundashon Tur Ta Konta ta sigui buska boluntario ku tin e pashon i entusiasmo pa pone nan mes disponibel pa asistí e alumnonan komo tutor, pasobra pa desaroyo di Kòrsou nan tur ta konta.
Rekenprogramma Tur Ta Konta viert eerste lustrum
Willemstad – Voor het vijfde achtereenvolgend jaar is Fundashon Tur Ta Konta actief binnen het funderend onderwijs. Het speciaal ontwikkeld traject steunt op de inzet van een heel netwerk aan tutoren dat wekelijks één-op-één rekenbegeleiding verzorgt aan een aan de tutor gekoppelde leerling van groep 6, 7 en 8. Dit jaar staat het aantal deelnemende scholen op 15 en het aantal leerlingen op bijna 200. Woensdag 25 september viert Tur Ta Konta haar eerste lustrum met iedereen die de eerste vijf jaar mogelijk heeft gemaakt en iedereen die het concept verder ook verder wil helpen ontwikkelen in de jaren die volgen.
De eerste vijf jaar heeft voor verschillende onvergetelijke momenten en highlights gezorgd, waaronder 4 edities van de ‘Kues Tur Ta Konta’, 3 symposia met internationale gastsprekers, 9 informatieavonden voor ouders die hun kinderen willen kunnen begeleiden bij rekenen en wiskunde en diverse andere activiteiten. Daarnaast heeft de stichting verschillende onderscheidingen ontvangen gedurende deze eerste 5 jaar. De stichting heeft intussen de Social Innovation Award van CITI en de Charlie Gomes Casseres Award gewonnen en dit jaar was het genomineerd voor een Appeltje van Oranje.
Tur Ta Konta is zeer dankbaar voor de nauwe samenwerking met alle deelnemende schoolbesturen, scholen, schoolhoofden, docenten, ouders, leerlingen, tutoren en anderen die hun bijdrage leveren aan het geheel. Dit sociaal maatschappelijk project heeft door de jaren heen indrukwekkende ontwikkelingen, prestaties en banden opgeleverd voor de leerlingen die deze rekenbegeleiding ontvangen. Gedurende het jaar wordt de verdere planning voor dit jubileumjaar bekend gemaakt. Er zijn nog altijd scholen die deze vorm van rekenbegeleiding ook aan hun leerlingen willen kunnen aanbieden. Daarom is Fundashon Tur Ta Konta nog altijd op zoek naar gedreven en enthousiaste tutoren die zich hiervoor willen opgeven, want voor de ontwikkeling van Curaçao geldt dat ieder kind telt.


text: Diaranzon mainta a drenta informe di cu un auto lo a pega na candela na E.J. “Watty” Vos blvd. net panort di rotonde Cumana, mesora a dirigi tanto polis como bombero na e sitio. Na yegada di e bombero mesora a cuminza cu un combate pero ya caba e auto tabata completamente na candela. Na yegada di e patruya nan a constata cu ta trata aki di e Honda Accord A4571 cual a kima por completo y cu a pega na candela durante coremento tanto e dama chauffeur como e ocupante a logra sali mesora for di e auto y sin ningun lesion.


text:
Parlamentarionan di Aruba ta participa den reunion publico den Tweede Kamer
Awe (3 juni 2015) parlamento Hulandes a trata un ley* di Reino pa prevencion y combatimento di violencia contra hende muhe y violencia domestico. E ley di Reino (Rijkswet) ta basa riba un tratado Europeo, y lo conta pa Aruba tambe.
Cinco parlamentario di Aruba a extende nan bishita pa Hulanda despues di e Interparlamentaire Koninkrijksoverleg (IPKO), pa por participa durante e tratamento di e ley di Reino aki. Parlamentarionan Dammers, Thijsen, Bikker,
Sneek y Ruiz-Maduro a hiba palabra durante e prome y di dos tanda di e reunion. Cada fraccion (AVP, MEP, PDR) a entrega mocion.
Tawata algo diferente pa wak nos parlamentarionan keda completamente al caso durante un reunion parlamentario, sin drama, sin papia ora otro ta na palabra, etc... ;-)
Klik play pa scucha e disertacionnan y mocionnan di e parlamentarionan.
Comunicado relevante:
Xiomara Maduro (MEP): Reino ta aproba ley pa preveni y combati abuso contra hende muher y abuso domestico
Rene Herdé pa fraccion di AVP: Ley di reino contra violencia na cas ta wordo trata awe den parlamento Hulandes
*Goedkeuring van het op 11 mei 2011 te Istanboel tot stand gekomen Verdrag van de Raad van Europa inzake het
voorkomen en bestrijden van geweld tegen vrouwen en huiselijk geweld (+ uitvoering).
Expresionnan haci den e articulo aki no necesariamente ta refleha opinion di ArenaPoliti.co


text:
Awe mainta sindicato di SIMAR y SEPPA conhuntamente cu nan maestronan a bay haci entrega di manifiesto na prome minister y na parlamento. Presidente di sindicato SIMAR, sra. Josephine Albertus a bisa cu e prome reunion un delegacion di Emmaschool a drenta pa papia cu prome minister.
Durante e reunion aki, sra. Albertus ta bisa cu nan entrega nan manifiesto y vocifera nan preocupacion ‘e reunion a bay bon’ awo cu prome minister tin e informacion di e maestronan. E ta bisa cu pa 9 maart e docentenan kier nan contesta positivo cu e cambionan di scol no ta bay door.
Pa sra. Albertus, e ta bisa cu no ta responsabel pa e cosnan aki pasa, tur cambio mester bay responsabel y profesional cu locual ta ehecuta. “E docentenan kier keda envolvi y no haci e parti di fisering di tal manera, mester tende di e esnan specialisa den enseñanza special pa nan por bin y duna nan informacion.”
Sra. Albertus ta bisa cu pa parlamento tambe por sa kico ta pasando cu henter e decision di minister di enseñanza. E ta bisa cu nan warda te cu 9 di maart. Sin embargo ta keda positivo cu nan a dialoga cu prome minister, mirando cu minister di enseñanza no ta haci esey ‘dialogo ta locual docente kier’.
Scol Ambiente felis, tambe a bin dilanti cu nan protesta pa asina mustra nan mal contento di MB cu mester a keda regla pa nan por haya nan Bashi Premie, pero ainda esaki no a keda cla. Nan a yega un acuerdo cu minister concerni pa formula esaki huridico pa por finalisa pa asina e docentenan por haya nan pago.
Sra. Albertus a bisa cu ta berdad cu no tur cos ta negativo, tin cambionan den scolnan manera e parti di inovacion cu a bay bon, cambionan cu a bin den sistema sinembargo tin foutnan cu ta keda pasa por ehempel e falta di comunicacion den e veld di enseñanza.
Despues di esey a haci entrega di manifiesto na presidente di parlamento di Aruba pa asina splica nan preocupacion di mal contento. Pa parlamento por sa kico ta pasando, mirando cu minister di enseñanza a bisa cu tin cu acerca nan.
Nan ta pidi un copia por escrito di kico ta e plan cu tin cu ambos locacion di scol cu kier pa bira un solo scol hunto. Nan kier sa cua ta instancia cu a tuma decision aki, cua departamento di gobierno y cu cua conseho. Anto ki garantia esaki tin cu lo tin exito.


text:
The content originally appeared on: Diario
Prome Minister Evelyn Wever-Croes:
ORANJESTAD (AAN): Un bes mas “Innovation Camp” cu ta wordo organisa a traves di Futura a inicia cual ta tumando luga na Imeldakleuterschool. E muchanan cu ta participa lo siña tocante di innovacion durante di e vakantie aki. Prome Minister Evelyn Wever-Croes a bishita e scol pa mira con esaki ta bayendo.
Na e ocasion Prome Minister a tuma nota di un grupo di mucha hopi entusiasma. E muchanan tabata haciendo un ehercicio den cual nan ta siña di fisica y gravedad cu docentenan di International School. Pa e ehercicio aki e muchanan mester laga un webo cay sin cu esaki ta kibra. Adicionalmente e team di Aruba Aloe tambe tabata presente y a siña e muchanan con pa traha habon.
Prome Minister ta gradici Futura pa e trabou duro cu nan a haci pa logra inicia cu e ‘camp’ y tambe studiantenan di IPA cu ta yuda cu e actividad. Durante e resto di siman lo tin mas actividad planifica y ta spera cu e muchanan por pasa un momento hopi agradabel y siña hopi di diferente tema cu tin di haber cu innovacion.


text:
E promé Lei di Archivo di Antia Hulandes, Archieflandsverordening van de Nederlandse Antillen (PB 1989, no. 64), a drenta na vigor na aña 1996. E lei ei tabata stipulá un periodo di traspaso di 40 aña. For di e tempu ei e servisionan di gobièrnu ta obligá pa selektá nan archivonan i traspasá nan pa Archivo Nashonal. E Lei di Archivo aktual, Archieflandsverordening, (PB 2008, no. 7), ta stipulá un periodo di traspaso di 20 aña. E Lei di Archivo aki t’esun bálido pa Kòrsou n’e momentunan aki. E ta e lei ku ta determiná disponibilidat públiko di pais. E ta un lei ku ta krea un kuadro, den otro palabra, hopi artíkulo ta ser elaborá mas detayá den un lei apart: e Archiefbesluit, (PB 2008, no. 26).
E Archieflandsverordening PB 2008, no. 7 ta inspirá riba Archiefwet 1995 di Hulanda, pero ta signifikantemente diferente pa loke ta trata sètòp i klasifikashon. E klasifikashon di promé ku i despues di traspaso (e periodo di 20 aña den kua e servisionan di gobièrnu mester traspasá nan archivonan pa Archivo Nashonal ta para sentral. Esaki ta e momento di kambio mas importante den e siklo di bida di e dokumento:
E funshonario ku tin e responsabilidat máksimo pa ku maneho di archivo, e funshonario di maneho ta kambia i e státus di disponibilidat públiko ta kambia.
Den skema:


text:
Philipsburg
Philipsburg ta kapital i e siudat prinsipal di Sint Maarten, e parti hulandes di e Isla di Sint Maarten. E ta situá den e zona sùit di e isla riba un tereno smal entre Great Bay i Great Salt Pond. E siudat ta funkshona komo sentro komersial pa henter e isla. Desde 2017 e tin un poblashon di 1.894 inhabitante.[1]
Fundá na 1763 pa John Philips, kapitan eskoses den Marina hulandes, Philipsburg a desaroya rapidamente den un sentro di komersio internashonal. Komprobante di su importansia stratégiko den historia di Sint Maarten ta e presensia di dos fòrti históriko: Fort Amsterdam and Fort Willem.[2]


text:
AMSTERDAM—Kolegio disiplinario regional di Salubridat na Amsterdam a suspendé un enfermera (73) independiente pa 6 luna pa aseptá hernesia di un pashènt.
Aseptashon di un herensia di un pashènt ta kontra kodigo profeshonal di enfermeronan i personal den kuido. E enfermera tabata kuida un dama di 2018 pa 2021 den su propio kas, despues ku e pashènt a bai kas bek for di un kas di kuido kaminda e tabata rekuperá di un kaida. E enfermera tabata bishita e dama dos biaha pa dia. E dama no tabatin famia i poko amigu. Den 2019 e pashènt ku despues di un aña a kuminsá haña síntomanan di demensia, a pone den su testament ku e ta laga mitar di su herensia pa e enfermera. Pero e kodigo profeshonal di enfermeria ta determiná ku un enfermera no por tuma regalo ni nada otro ku no ta mas ku simboliko di un pashènt. Salubridat/kuido na kas den Hulanda ta di tal manera ku enfermeronan por traha sin supervishon na kas di kliente. Awendia hopi pashent i grandinan ta biba mas largu na kas. Esaki por solamente si pashentnan por konfia kompleto den e personal di kuido. Un kaso manera esaki ta mina konfiansa, segun e kolegio disiplinario. E kolegio ta kuestioná e enfermera ku nunka antes tabatin un keho kontra dje den su karera di dekada, pasobra e no a mustra ku el a faya. Tampoko e no a koperá ku e investigashon. E kuestion di e herensia mes ainda no ta kla.


text:
Diabierna anochi, Gianni Infantino lo yega Aruba for di Suisa. E lo ta presenta na e di 32 congreso di CONCACAF cu ta tuma luga riba nos isla, pa prome biaha den historia.
Mester menciona cu Infantino a yega di bishita Aruba den pasado, tempo e tabata campaña pa e puesto y Aruba a dune sosten. Siendo Presidente di FIFA, esaki ta su prome bishita oficial na nos isla, como un forma pa mustra su sosten pa e cambionan positivo cu futbol di Aruba ta pasando aden, danki na e esfuerso di Arubaanse Voetbal Bond.
E yegada historico di e Presidente di FIFA lo conta cu presencia di Minister Presidente Mike Eman y di Minister Dr. Alex Schwengle di Deporte. E Presidente di CONCACAF ta na Aruba caba y tambe lo t’ey pa yama e ehecutivo mas halto di FIFA bon bini na Aruba y bon bini na e congreso anual di e confederacion Norte Americano, Centro Americano y di Caribe.
Giovanni Vincenzo “Gianni” Infantino di 47 aña di edad ta un administrado di futbol y ta e actual Presidente di Fédération Internationale de Football Association (FIFA), eligi dia 26 di februari 2016 den un sesion extraordinaro durante congreso di e federacion di futbol. E ta e di 9 Presidente di FIFA.
E prome tabata Robert Guérin di Francia cu a cuminsa na juni 1904, siguo pa Daniel Woolfall di Inglatera cu a cuminsa na juni 1906, sigui pa Cornelis Wilhelm di Hulanda for di october 1918 cu a fungi como temporario, mescos cu Jules Rimet di Francia desde 1920 y cu desde maart 1921 a bira e di 3 Presidente di FIFA, sigui na juni 1954 pa Rodolphe Seeldrayers di Belgica como e di 4 Presidente, Arthur Drewry di Inglatera a asumi funcion na juni 1956 como e di 5 Presidente, pero a fayece repentinamente na 1961, pa cual Ernst Thommen di Suiza a keda den funcion temporal.
Na september 1961, Stanley Rous di Inglatera a bira e di 6 Presidente, sigui pa João Havelange di Brazil cu a asumi e puesto na mei 1974 como e di 7 Presidente.
Na juni 1998, Sepp Blatter di Suiza a asumi e puesto como e di 8 Presidente y a suspende na october 2015 despues di 17 aña na poder. Di eynan Issa Hayatou di Cameroon a keda den funcion temporal te dia 6 di februari 2016 ora cu Gianni Infantino, di Suiza y Italia, a asumi e puesto. E ta naci na Suiza, di un mayornan Italiano cu a imigra eynan. El a studia ley na University of Fribourg y ta domina e idiomanan Italiano, Frances, Aleman, Ingles, Spaño y Arabia.
Ta bon pa bisa cu prome di asumi e puesto den FIFA, e tabata e Secretario General di Union of European Football Associations (UEFA) desde aña 2009. Prome cu esey el a traha como Secretario General di e centro internacional di estudionan deportivo na University of Neuchâtel.
Su carera na UEFA a inicia na Augustus 2000, pero a apunt’e como director di e departamento di “Legal Affairs and Licensing Division” na januari 2004. Asina el a bira Secretario General suplente na 2007 y dos aña despues a nombr’e den e puesto den forma permanente.
Durante su temporada den UEFA, el a percura pa introduci “Financial Fair Play” y a mehora e aporte comercial na asociacionnan nacional mas chikito. El a supervisa e expansion di UEFA Euro 2016 pa 24 ekipo y a hunga un rol crucial den concepcion di e UEFA Nations League y e UEFA Euro 2020 cu lo tuma luga den 13 diferente nacion Europeo.
Pa loke ta FIFA mes, Infantino tabata un miembro di e comision di reforma. Na october 2015 el a ricibi sosten di e UEFA Executive Committee pa bay pa e puesto di Presidente di FIFA, pa cual e mesun dia el a confirma su candidatura. El a priminti di expande e campeonato mundial di FIFA pa 40 ekipo. Na februari 2016 a eligi’e como Presidente di FIFA pa un periodo di 3 aña.
Cu su eleccion, el a bira e prome Italiano pa ocupa e puesto di Presidente di FIFA.
Gianni Infantino ta casa cu Leena Al Ashqar di Lebanon. E pareha tin 4 yiu.


text:
Instalashon di Kontingente di Scouting Antiano – WSJ 2019
WILLEMSTAD – Scouting Antiano ta e asosashon di Scout di Curaçao ful miembro di WOSM ku un miembresia di 1,500 Scout riba e aña aki atrobe ta bai partisipá na un Jamboree Mundial. E Jamboree Mundial di aña 2019 lo wòrdu tene na West Virginia – Estádos Unídos (USA). Kada kuater aña e Movementu di Scout Mundial – WOSM ta organisá e kampamentu internashonal aki ku partisipashon di Scout di kada skina di e mundu aki.
Baden-Powell e fundadó di e Movementu di Scout Mundial a skohe e nòmber di “Jamboree” pa e evento mundial aki. E nòmber aki ta basa riba kon e pueblo Afrikano Swahili ta kuminda otro “JAMBO” ku ta nifiká “HALLO”. Awe un dia e palabra Jamboree ta un terminologia Internashonal ku ta deskribí un kampamentu grandi di Scoutnan. For di 1920, Jamboreenan a wòrdu tene kasi kada Kuater aña, ku eksepshon durante segunda guera mundial, na diferente pais di nos mundu. E di 24 edishon di Jamboree Mundial lo wòrdu organisá pa Merka, Canada i Mexico, di 22 di Yüli pa 2 di Ougùstùs 2019 na Summit Bechtel Reserve na West Virginia, Estádos Unídos di Merka. E tema di e di 24 World Scout Jamboree lo ta “Unlock a New World”
Scouting Antiano lo [partisipá na e Jamboree Mundial ku un delegashon di 17 Scouts – 2 CMT (Contingent Management Team) – 2 Lider i 3 IST (International Service Team) ku ta lidernan ku lo bai yuda den e organisashon. E lider di Kontingente lo ta Hopman Elvis Reed.
Nos kontingente lo sali dia 17 di Yüli i lo regresá 3 di Ougùstùs bek Kòrsou.
Pa medio di esaki Scouting Antiano kier a yama nos kontigente tur klase di éksito i ku nan representá nos organisashon i nos dushi Kòrsou dignamente.


text:
Ròm San Domingo
“Nos ta usa ròm den hopi rito. Ora un hende fayesé den bo kas bo ta sprengu ròm den tur e kuater skinanan di e kamber den kual e persona a muri. Pa sierto rito bo ta dal un shòt di ròm promé i despues di e seremonia. E persona ku ta huntu ku bo na e momentu ei tambe tin ku dal un shòt. Mi ta korda ku nos a bai Bandabou pa presensia un rito despues ku un señora hende grandi hopi konosí a bai sosegá. Un di e hendenan einan tabata e ‘kabai’ manera nan ta yamá, un hende ku por krusa e brùg entre bibu i morto. Komo un kabai bo ta pone bo kurpa na disposishon di e rito anto bai den un trans profundo. E kabai aki a kai sinta i bai den un meditashon profundo. Diferente spiritu a papia pa medio di dje. Nos ta bisa ku e spiritunan a ‘monta e kabai’. Kada spiritu ku monta e kabai ta pidi algu. Mayoria di e spiritunan ta Santunan. Semper mester tin un hende presente pa supervisá e proseso i protehá e kabai. Durante e ritonan aki, e spiritunan ku ta monta e kabai ta yama e hendenan ku tei pa bin kumindá nan. Nan a yama mi tambe. Ora mi a bai kumindá e spiritunan e kabai a kuminsá papia un idioma ku niun hende tabata komprondé. El a lanta para riba un pia ku dos machete den man anto a bisami pa mi hala atras. Otro hendenan a kuminsá supla ròm den kara di e kabai pa e sali for di su trans.”


text: Diaranzon anochi a drenta informe di cu tin un persona fastioso y fuera di control na un adres na Maracastraat, mesora a dirigi un patruya na e sitio. Na yegada di e patruya a bin nota cu e homber ta fuera di control y ta causando destruccion, nan a pidi mas patruya pa asina por a logra domina e homber cu tabata fuera di control. 2 Patruya mas a yega y tambe un unidad di K9. Na yegada di refuerzo. Logra domina y detene e sospechoso. E vehiculo di transporte a bin buske y a bay cun’e warda di polis Oranjestad.


text:
KOMUNIKADO KUERPO POLISIAL KÒRSOU Aksidente di tráfiko ku herido i un morto.
KOMUNIKADO DI PRENSA 493/2022
23 òktober 2022
Aksidente di tráfiko ku herido i un morto.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu 23 di òktober 2022 alrededor di 09.04’or Sentral di Polis a risibí notifikashon ku
riba krusada Bermudaweg /Schottegatweg West tin un aksidente di outo.
Mesora a dirigí unidat polisial na e sitio i nan a topa ku tres vehíkulo enbolví den e
aksidente.
Den un di e vehíkulonan akí tabatin un hòmber ko-okupante ku multiple leshon i ku no ta
duna señal bida.
For di e investigashon a sali na kla ku e aksidente ta pa motibu ku un shofùr no a duna
preferensia i aksidentá pa despues pèrdè kontrol i bai dal den un di vehíkulo ku tabata para
na lus di tráfiko.
E shofùr di e promé vehíkulo a sali heridá den e aksidente aki i a keda transportá ku
ambulans pa Sala di Emergensia di C.M.C.
Pa 10.12 dòkter di polis ku a presentá na e sitio a konstatá morto di e hòmber,
Rignald Feliciano Francisca, nase na Kòrsou dia 9 di yüni 1948.
Departamentu di Tráfiko ta kontinuá ku e investigashon.


text:
ORANJESTAD – Mientras cu Aruba ta pendiente pa e cambio di aña cu lo conoce aumento di BBO, gobierno a siman aki a anuncia tambe cu nan lo ‘mehora e poder di compra’. Mas specifico, esaki ta nifica e.o. baha impuesto riba tur salario y entrada di tur hende, aumenta minimum loon, aumenta pensioen di biehes, aumenta reparatie toeslag di nos pensionadonan, y baha impuesto di pensionadonan door di haci calculacionnan separa. Segun gobierno, tur esaki lo ‘mehora e poder di compra, mehorando asina e calidad di bida di nos hendenan’.
CONFLICTO CU CAFT
No ta conoci anda si e colegio di supervision financiero CAFt lo aproba tur esaki, ya cu e ta nifica menos placa e ora den caha di gobierno, segun e colegio. Den pasado recien, ora cu gobierno a anuncia rebaho di loonbelasting, e la haya regaño di e colegio, cu a exigi pa nan ‘draai’ e decision ey bek, ya cu e no tabata corecto. Gobierno sinembargo a rechasa esey y a bisa CAFt cu esey lo no sosode. Den e caso awor, ta premira cu CAFt un biaha mas lo por trece obhecion. Lo tin cu mira kico ta pasa, pasobra delanta, CAFt no ta reacciona riba preguntanan hipotetico, di ‘kico lo pasa si’.


text:
Idioma di seña ulandes mester bira idioma ofisial.
E partidonan ChristenUnie i PvdA a entregá un proposishon di lei, pa logra ku e idioma di seña ulandes ta keda rekonosé komo un idioma ofisial. Segun e partidonan, rekonosementu ta nesesario, pasó 15.000 ulandes ta hasi uso di idioma di seña. Ku e rekonosementu, komparabel na esun di e idioma Frisio (Fries), gobièrnu mes e or’ei mester apliká e idioma di seña. Miembronan di Tweede Kamer, Roelof van Laar (PvdA) i Carla Dik-Faber (ChristenUnie) ke por ehèmpel, pa tin un traduktor den idioma di seña durante e konferensia di prensa semanal di e promé minister. Méskos mester bini un komishon di konsulta pa ku e idioma di seña ulandes. ''Pa surdunan, e idioma di seña ta nan idioma materno, méskos ku ulandes ta pa ami. Dor di rekonosé nan idioma i fortifiká e posishon di hende surdu, nan por partisipá na un manera digno den nos komunidat,” segun parlamentario Dik-Faber. Segun Van Laar di PvdA, hopi hende surdu ta mira e rekonosementu di e idioma di seña ulandes komo un rekonosementu di nan eksistensia. Esaki ta e motibu ku e ke un rekonosementu hopi lihé.
E partidonan ke pa trata e proposishon di lei den Tweede Kamer, promé ku elekshon otro aña. Sinembargo e idea pa rekonosé idioma di seña no ta algu nobo. Na 2010 ChristenUnie ya a yega di hasi apelashon pa yega na esaki.


text:
KRALENDIJK – Riba djasabra 16 di yanüari, algu promé ku 6:30 di atardi, sentral di polis a risibí notifikashon ku tabata tin dos turista ku a bai sambuyá na kosta nort di Boneiru den bisendario di Kunuku Arowak i un di nan so a regresá tera. Esun ku a yega tera a bati alarma ya ku su otro kompañero no por a subi kosta debí na olanan haltu i koriente di laman ku tabata hala. Den e área aki e olanan ta bati ku forsa kontra formashon di baranka skèrpi. I e formashon di baranka skèrpi nan aki ta kasi imposibel pa subi. Tres patruya, eksistiendo di 5 agente di BPZ i 2 trahadó di Kmar, kuerpo di Bombero ku ‘rescuewagen’, i ambulans a keda dirigí pa e sitio kaminda e turista a kuminsá splika outoridatnan na unda su otro kompañero ta. A pone Stinapa i Wardakosta tambe na altura komo ku nan a yega di reskatá hende mas biaha riba laman i na e kosta nort. E trahadónan a evaluá e situashon na e sitio despues di kua, sin duda, a laga e sambuyadó landa bai na e formashon di baranka. A dun’e instrukshon kon pa, ku ayudo di e olanan, e por a subi e baranka i tene na dje. E ora ei algun agente a baha bai abou na e baranka pa a yuda e sambuyadó subi. Mester a aktua rápido komo ku e sambuyadó tabata kansando den e laman brutu. Trese e sambuyadó kantu den korto término a bira prioridat. A reskatá e hòmber turista di 45 aña di edat i a tresé riba kosta sano i salvo.
Personal di ambulans a saminá ámbos sambuyadó na e sitio mes. E sambuyadó ku a subi tera promé i a bati alarma a resultá di tin un ènkel kibrá i a bai kuné hòspital pa tratamentu médiko. E di dos sambuyadó ku a reskatá si tabata ileso i por a bai kas.
E patruyanan konserní a aktua rápido i determiná i hasiendo esaki a skapa un bida.
AGENTEN BRENGEN DUIKER IN NOOD AAN DE NOORDKANT IN VEILIGHEID
KRALENDIJK – Op zaterdag 16 januari iets voor 18.30 uur kreeg de politiecentrale melding dat er een duiker in nood was aan de noordkust ter hoogte van Arawak. Een van de duikers was het gelukt om via de rotsen naar boven te klimmen en alarm te slaan. Het lukte de andere duiker niet om het water te verlaten. In dit gebied slaan de golven met kracht tegen vlijmscherpe rotsformaties. Deze rotsformaties met scherpe punten zijn vrijwel niet te beklimmen.
Op de melding reageerden drie patrouilles, bestaande uit vijf BPZ agenten en twee Kmar medewerkers. Stinapa en de Kustwacht werden ook in kennis gesteld omdat zij vaker reddingsacties op zee en aan de noordkust hebben uitgevoerd. De situatie werd door de medewerkers ter plekke beoordeeld waarna, er zonder aarzeling werd besloten om de duiker naar de rotsformaties te laten zwemmen. De duiker kreeg instructies hoe hij met behulp van de deining op de rotsen klimmen om zich daar vast te houden. Enkele agenten zijn naar beneden geklommen om de duiker naar boven te helpen. Er moest snel worden gehandeld omdat de duiker vermoeid raakte in de deinende zee. De duiker naar de kant brengen in een kort tijdsbestek werd prioriteit.
Beide duikers zijn ter plekke door het ambulance personeel gecheckt. De duiker die als eerste uit het water was geklommen, bleek een gebroken enkel te hebben opgelopen en werd met de ambulance naar het ziekenhuis gebracht voor medische behandeling. De tweede duiker kon ongedeerd en naar huis.
De betreffende patrouilles hebben snel en vastberaden gehandeld hiermee is een mensenleven gered.


text:
Tabata riba dia 9 di februari 1971 na Cumana 84 cu e hoben y dinamico lider Arubano Betico Croes efm den presencia y cu aprobacion di lidernan di bario for di tur skina di Aruba a funda e partido di ideologia social democrata, Movimiento Electoral di Pueblo (MEP). Tabata den e reunion aki cu e colornan y emblema di partido a ser aproba: color geel y cu letternan cora. E emblema ta simbolisa un parha bulando riba Aruba buscando su libertad y iluminacion den e rayonan briyante di solo. Despues di 50 aña den e lucha cu un sentimento social pa bienestar di tur ciudadano den e pais aki, desde 2013 mi ta den filanan di Movimiento Electoral di Pueblo. Mi a ocupa na banda di ta un candidato politico tambe Presidente di Congreso 2015 y Secretario di Inclusion y Integracion. Ta hopi candidato ta busca posicion den un partido politico ora nan sa cu e partido aki tin chens di drenta gobierno. Mi persona a drenta MEP den oposicion y a traha e base di mi carera politico trahando pafo di parlamento di Aruba pa varios aña na un manera profesional.
Kico mi ta bin ta luchando pe desde inicio ta cu mi a expresa cu mi kier un Aruba cu tin un clase media mas grandi. Nos pais tin un clase obrero mucho grandi unda nos poblacion ta gana minimumloon. Nos maneho mester wordo dirigi pa aumenta e clase media pa por tin poder di compra combina cu varios sector economico pa carga e vision aki. Nos mester sigui prepara nos hendenan riba nivelnan academico pa por competi den un mundo cu avansenan tecnologico grandi. Hopi trabao cu tawata existi prome cu pandemia di coronavirus no lo bin mas. Aunke nos economia ta basa riba servicio hopi cos lo bay mas digital y ya nos por papia di un fourth industrial revolution (The Fourth Industrial Revolution is the ongoing automation of traditional manufacturing and industrial practices, using modern smart technology. Large-scale machine-to-machine communication and the internet of things are integrated for increased automation, improved communication and self-monitoring, and production of smart machines that can analyze and diagnose issues without the need for human intervention). Bisando esaki nos tur mester pensa riba alternativanan pa por caba cu desempleo y frena e costo di bida cu ta hopi halto na Aruba.
Niche markets pa pariba di nos Isla ta parti di solucion pa sigui crece sector priva cu desaroyo di un di dos hospital di IMSAN Dr. Rudi Engelbrecht (mester actualmente mas infrastrucura/zebrapad, caminda y luz, MRI y Pet/CT Scan). Sector di industria RdA: Quanten LLC y Eagle LNG, sector di turismo Secrets hotel. Entre Baby y Rodgers Beach, mehora e facilidadnan deportivo hunto cu mas desaroyo comercial pa por duna habitantenan di San Nicolas preferencia pa opera e facilidadnan aki y asina mantene e historia y cultura di San Nicolas bibo. Mester sigui sostene Aruba Golf Club pa busca un partner strategico estilo Cunuco Arubiano y explora e posibilidad di desaroya un proyecto di vivienda riba e tereno. Mi ta kere firme cu e sector profesional di deporte mester bira entre Pos Chikito, Savaneta y San Nicolas y cuminsa cu Plan Sasaki San Nicolas. Mi ta pidi e comunidad di Aruba pa nan sosten den e eleccion di parlamento 24 September venidero pa por haci e trabao aki den parlamento di Aruba. “Respeta derecho di otro, esey ta garantisa bo paz.” Betico Croes